CELEX: 42008X0527(01)
Language: mt
Date: 2008-05-27 00:00:00
Title: Ir-Regolament Nru 79 tal-Kummissjoni Ekonomika għall-Ewropa tan-Nazzjonijiet Uniti (NU/ECE) – Id-dispożizzjonijiet uniformi li jikkonċernaw l-approvazzjoni tal-vetturi fir-rigward tat-tagħmir ta’ l-istering

27.5.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 137/25
               
            It-testi oriġinali tan-NU/ECE biss għandhom effett legali taħt il-liġi pubblika internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu kkontrollati fl-aktar verżjoni reċenti tad-dokument ta’ l-istatus tan-NU/ECE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 79 tal-Kummissjoni Ekonomika għall-Ewropa tan-Nazzjonijiet Uniti (NU/ECE) – Id-dispożizzjonijiet uniformi li jikkonċernaw l-approvazzjoni tal-vetturi fir-rigward tat-tagħmir ta’ l-istering
      Addendum 78: Ir-Regolament Nru 79
      Reviżjoni 2
      Li tinkorpora t-test validu kollu sa:
      Is-Suppliment 3 għas-serje 01 ta’ emendi – Id-data tad-dħul fis-seħħ: l-4 ta’ April 2005
      
         Corrigendum20 ta’ Jannar 2006
      WERREJ
      REGOLAMENT
      
                  0.
               
               Daħla
               
            
                  1.
               
               L-ambitu
               
            
                  2.
               
               Id-definizzjonijiet
               
            
                  3.
               
               L-applikazzjoni għall-approvazzjoni
               
            
                  4.
               
               L-approvazzjoni
               
            
                  5.
               
               Id-dispożizzjonijiet tal-kostruzzjoni
               
            
                  6.
               
               Id-dispożizzjonijiet tat-test
               
            
                  7.
               
               Il-konformità tal-produzzjoni
               
            
                  8.
               
               Il-pieni għan-nuqqas ta’ konformità tal-produzzjoni
               
            
                  9.
               
               Il-modifikazzjoni u l-estensjoni ta’ l-approvazzjoni tat-tip ta’ vettura
               
            
                  10.
               
               Produzzjoni definittivament imwaqqfa
               
            
                  11.
               
               L-ismijiet u l-indirizzi tas-servizzi tekniċi responsabbli mit-twettiq tat-testijiet ta’ l-approvazzjoni u tad-dipartimenti amministrattivi
               
            ANNESSI
      
                  Anness 1 —
               
               Komunikazzjoni li tikkonċerna l-approvazzjoni jew ir-rifjut jew l-estensjoni jew l-irtirar ta’ l-approvazzjoni jew produzzjoni definittivament imwaqqfa ta’ tip ta’ vettura fir-rigward tat-tagħmir ta’ l-istering skond ir-Regolament Nru 79
               
            
                  Anness 2 —
               
               L-arranġamenti tal-marki ta’ l-approvazzjoni
               
            
                  Anness 3 —
               
               Ir-rendiment ta’ l-ibbrejkjar għall-vetturi li jużaw l-istess sors ta’ enerġija biex ifornu lit-tagħmir ta’ l-istering u lill-apparat ta’ l-ibbrejkjar
               
            
                  Anness 4 —
               
               Id-dispożizzjonijiet addizzjonali għall-vetturi mgħammra bl-ASE
               
            
                  Anness 5 —
               
               Id-dispożizzjoni għat-trejlers li jkollhom trażmissjoni idrawlika ta’ l-istering
               
            
                  Anness 6 —
               
               Ir-rekwiżiti speċjali li għandhom jiġu applikati għall-aspetti tas-sikurezza ta’ sistemi komplessi ta’ kontroll elettroniku tal-vettura
               
            0.   DAĦLA
      L-intenzjoni tar-Regolament hija li jistabbilixxi dispożizzjonijiet uniformi għall-arranġament u għar-rendiment tas-sistemi ta’ l-istering imwaħħla fuq vetturi li jintużaw fit-triq. Tradizzjonalment, ir-rekwiżit ewlieni kien li s-sistema ewlenija ta’ l-istering ikun fiha konnessjoni mekkanika pożittiva bejn il-kontroll ta’ l-istering, normalment (ir-rota ta’) l-istering, u r-roti ta’ mat-triq sabiex tiġi ddeterminata l-mogħdija tal-vettura. Il-konnessjoni mekkanika, jekk tkun iddimensjonata fil-wisa’, ġiet meqjusa bħala li mhix suxxettibbli għall-ħsara.
      It-teknoloġija li qed tavvanza, flimkien max-xewqa li tittejjeb is-sikurezza ta’ l-okkupant bl-eliminazzjoni tal-kolonna mekkanika ta’ l-istering, u l-vantaġġi tal-produzzjoni assoċjati ma’ trasferiment aktar faċli tal-kontroll ta’ l-istering bejn il-vetturi li jinsaqu fuq ix-xellug u dawk li jinsaqu fuq il-lemin, wasslu għal reviżjoni tal-metodu tradizzjonali u r-Regolament issa qed jiġi emendat biex jitqiesu t-teknoloġiji l-ġodda. Għalhekk, issa se jkun possibbli li jkun hemm sistemi ta’ l-istering fejn ma jkun hemm l-ebda konnessjoni mekkanika pożittiva bejn il-kontroll ta’ l-istering u r-roti ta’ mat-triq.
      Is-sistemi fejn is-sewwieq jibqa’ bil-kontroll primarju tal-vettura iżda jista’ jiġi mgħejjun mis-sistema ta’ l-istering fejn jiġi influwenzat minn sinjali mibdija abbord il-vettura jiġu ddefiniti bħala “Sistemi Avvanzati ta’ l-Istering ta’ Għajnuna għas-Sewwieq”. Sistemi bħal dawn jistgħu jinkorporaw “Funzjoni ta’ Stering Ikkmandat Awtomatikament”, pereżempju, fejn jintużaw karatteristiċi infrastrutturali passivi biex is-sewwieq jiġi mgħejjun iżomm il-vettura tul mogħdija ideali (Gwida fil-Karreġġjata, Żamma fil-Karreġġjata jew Kontroll tad-Direzzjoni), biex is-sewwieq ikun mgħejjun jimmanuvra l-vettura b’veloċità baxxa fi spazji ristretti jew biex is-sewwieq ikun mgħejjun jieqaf f’punt predefinit (Gwida għall-Waqfien tal-Karozza tal-Linja). Is-Sistemi Avvanzati ta’ l-Istering ta’ Għajnuna għas-Sewwieq jistgħu jinkorporaw anki “Funzjoni Korrettiva ta’ l-Istering” li, pereżempju, twissi lis-sewwieq bi kwalunkwe devjazzjoni mill-karreġġjata magħżula (Twissija dwar Tluq mill-Karreġġjata), tikkoreġi l-angolu ta’ l-istering biex tipprevjeni t-tluq mill-karreġġjata magħżula (Evitar ta’ Tluq mill-Karreġġjata), jew tikkoreġi l-angolu ta’ l-istering ta’ rota waħda jew aktar biex ittejjeb l-imġiba dinamika jew l-istabbiltà tal-vettura.
      Fil-każ ta’ kwalunkwe Sistema Avvanzata ta’ l-Istering ta’ Għajnuna għas-Sewwieq, is-sewwieq, f’kull ħin, jista’ jagħżel li jaqbeż il-funzjoni ta’ l-għajnuna b’azzjoni deliberata, pereżempju, biex jevita oġġett mhux previst fit-triq.
      Qed jiġi antiċipat li t-teknoloġija futura se tippermetti wkoll li l-istering jiġi influwenzat jew ikkontrollat minn sensuri u minn sinjali ġġenerati jew abbord il-vettura jew mhux abbord il-vettura. Dan wassal għal ċertu tħassib dwar ir-responsabbiltà għall-kontroll primarju tal-vettura u n-nuqqas ta’ kwalunkwe protokoll ta’ trażmissjoni ta’ data miftiehem internazzjonalment fir-rigward tal-kontroll ta’ l-istering mhux abbord jew estern. Għalhekk, ir-Regolament ma jippermettix l-approvazzjoni ġenerali ta’ sistemi li jinkorporaw funzjonijiet li permezz tagħhom l-istering jista’ jiġi kkontrollat minn sinjali esterni, pereżempju, trażmessi minn beacons ma’ ġenb it-triq jew karatteristiċi attivi inkorporati fil-wiċċ tat-triq. Sistemi bħal dawn, li ma jeħtiġux il-preżenza ta’ sewwieq, ġew iddefiniti bħala “Sistemi ta’ Stering Awtonomu”.
      Dan ir-Regolament jipprevjeni wkoll l-approvazzjoni ta’ kkwartjar pożittiv tat-trejlers bl-użu ta’ provvista ta’ enerġija u ta’ kontroll elettriku mill-vettura li qed tirmonka għaliex m’hemm l-ebda standard applikabbli għall-konnetturi tal-provvista ta’ l-enerġija jew biex tkun ikkontrollata t-trażmissjoni ta’ l-iskambju ta’ l-informazzjoni diġitali. Huwa mistenni li f’xi żmien fil-ġejjieni, l-Istandard ISO11992 ta’ l-Organizzazzjoni Internazzjonali ta’ l-Istandards, (ISO - International Standards Organization) se jiġi emendat sabiex iqis it-trażmissjoni tad-data ta’ kontroll ta’ l-istering.
      1.   L-AMBITU
      1.1.   Dan ir-Regolament japplika għat-tagħmir ta’ l-istering tal-vetturi tal-kategoriji M, N u O. (1)
      
      1.2.   Dan ir-Regolament ma japplikax għal:
      
                  1.2.1.
               
               
                  Tagħmir ta’ l-istering bi trażmissjoni purament pnewmatika;
               
            
                  1.2.2.
               
               
                  Sistemi ta’ Stering Awtonomu kif ġew iddefiniti fil-paragrafu 2.3.3;
               
            
                  1.2.3.
               
               
                  Sistemi ta’ full-power steering imwaħħla ma’ trejlers fejn l-enerġija meħtieġa għall-ħidma tiġi trażmessa mill-vettura li qed tirmonka;
               
            
                  1.2.4.
               
               
                  Il-kontroll elettriku tas-sistemi ta’ full-power steering imwaħħla ma’ trejlers, minbarra tagħmir addizzjonali ta’ l-istering kif ġie ddefinit fil-paragrafu 2.5.2.4.
               
            2.   ID-DEFINIZZJONIJIET
      Għall-iskopijiet ta’ dan ir-Regolament:
      2.1.   L-“approvazzjoni ta’ vettura” tfisser l-approvazzjoni ta’ tip ta’ vettura fir-rigward tat-tagħmir ta’ l-istering tagħha.
      2.2.   It-“tip ta’ vettura” tfisser vettura li mhix differenti fir-rigward tad-deskrizzjoni tal-manifattur tat-tip ta’ vettura u f’karatteristiċi essenzjali bħal:
      
                  2.2.1.
               
               
                  tip ta’ tagħmir ta’ l-istering, kontroll ta’ l-istering, trażmissjoni ta’ l-istering, roti sterzati u sors ta’ l-enerġija.
               
            2.3.   It-“tagħmir ta’ l-istering” tfisser it-tagħmir kollu li l-iskop tiegħu huwa li jiddetermina d-direzzjoni tal-moviment tal-vettura.
      It-tagħmir ta’ l-istering jikkonsisti minn:
      
                  —
               
               
                  Il-kontroll ta’ l-istering,
               
            
                  —
               
               
                  It-trażmissjoni ta’ l-istering,
               
            
                  —
               
               
                  Ir-roti sterzati,
               
            
                  —
               
               
                  Il-provvista ta’ l-enerġija, jekk ikun hemm.
               
            2.3.1.   Il-“kontroll ta’ l-istering” tfisser il-parti tat-tagħmir ta’ l-istering li tikkontrolla l-ħidma tiegħu; jista’ jitħaddem bi jew mingħajr intervent dirett tas-sewwieq. Għat-tagħmir ta’ l-istering fejn il-forzi ta’ l-istering jiġu pprovduti biss jew parzjalment mill-isforz muskolari tas-sewwieq, il-kontroll ta’ l-istering jinkludi l-partijiet kollha sal-punt fejn l-isforz ta’ kkwartjar jiġi ttrasformat b’mezzi mekkaniċi, idrawliċi jew elettriċi;
      2.3.2.   It-“trażmissjoni ta’ l-istering” tfisser il-komponenti kollha li jifformaw konnessjoni funzjonali bejn il-kontroll ta’ l-istering u r-roti ta’ mat-triq.
      It-trażmissjoni hija maqsuma f’żewġ funzjonijiet indipendenti:
      It-trażmissjoni tal-kontroll u t-trażmissjoni ta’ l-enerġija.
      Fejn f’dan ir-Regolament it-terminu “trażmissjoni” jintuża waħdu, ifisser kemm it-trażmissjoni tal-kontroll kif ukoll it-trażmissjoni ta’ l-enerġija. Issir distinzjoni bejn sistemi ta’ trażmissjoni mekkanika, elettrika u idrawlika jew kombinazzjonijiet tagħhom, skond il-mezzi li bihom jiġu trażmessi s-sinjali u/jew l-enerġija.
      2.3.2.1.   It-“trażmissjoni tal-kontroll” tfisser il-komponenti kollha li permezz tagħhom is-sinjali jiġu trażmessi għall-kontroll tat-tagħmir ta’ l-istering.
      2.3.2.2.   It-“trażmissjoni ta’ l-enerġija” tfisser il-komponenti kollha li permezz tagħhom tiġi trażmessa l-enerġija meħtieġa għall-kontroll/għar-regolamentazzjoni tal-funzjoni ta’ l-ikwartjar tar-roti.
      2.3.3.   Is-“Sistema ta’ Stering Awtonomu” tfisser sistema li tinkorpora funzjoni f’sistema komplessa ta’ kontroll elettroniku li ġġiegħel lill-vettura ssegwi mogħdija ddefinita jew li tbiddel il-mogħdija tagħha b’reazzjoni għal sinjali mibdija u trażmessi mhux minn abbord il-vettura. Is-sewwieq mhux bilfors se jkollu l-kontroll primarju tal-vettura.
      2.3.4.   Is-“Sistema Avvanzata ta’ l-Istering ta’ Għajnuna għas-Sewwieq” tfisser sistema, addizzjonali għas-sistema ewlenija ta’ l-istering, li tipprovdi għajnuna lis-sewwieq biex jikkwartja l-vettura iżda fejn is-sewwieq jibqa’ l-ħin kollu bil-kontroll primarju tal-vettura. Tinkludi waħda mill-funzjonijiet li ġejjin jew it-tnejn li huma:
      
                  2.3.4.1.
               
               
                  Il-“funzjoni ta’ stering ikkmandat awtomatikament” tfisser il-funzjoni f’sistema komplessa ta’ kontroll elettroniku fejn l-attwazzjoni tas-sistema ta’ l-istering tista’ tirriżulta mill-evalwazzjoni awtomatika tas-sinjali mibdija abbord il-vettura, possibbilment flimkien ma’ karatteristiċi infrastrutturali passivi, biex tiġi ġġenerata azzjoni kontinwa ta’ kontroll sabiex tgħin lis-sewwieq isegwi mogħdija partikolari, f’operazzjonijiet ta’ manuvrar jew ta’ pparkjar b’veloċità baxxa.
               
            
                  2.3.4.2.
               
               
                  Il-“funzjoni ta’ stering korrettiv” tfisser funzjoni ta’ kontroll mhux kontinwa f’sistema komplessa ta’ kontroll elettroniku fejn, għal żmien limitat, il-bidliet fl-angolu ta’ l-istering ta’ rota waħda jew aktar jistgħu jirriżultaw mill-evalwazzjoni awtomatika tas-sinjali mibdija abbord il-vettura, sabiex tinżamm il-mogħdija bażika mixtieqa tal-vettura jew biex tiġi influwenzata l-imġiba dinamika tal-vettura.
                  Is-sistemi li huma stess ma jattwawx pożittivament is-sistema ta’ l-istering iżda li, possibbilment flimkien ma’ karatteristiċi infrastrutturali passivi, sempliċement iwissu lis-sewwieq b’devjazzjoni mill-mogħdija ideali tal-vettura, jew b’periklu li ma ntlemaħx, permezz ta’ twissija bil-mess trażmessa permezz tal-kontroll ta’ l-istering, jitqiesu wkoll li huma stering korrettiv.
               
            2.3.5.   “Roti sterzati” tfisser ir-roti, li l-allinjament tagħhom jista’ jitbiddel direttament jew indirettament b’relazzjoni għall-assi lonġitudinali tal-vettura sabiex tiġi ddeterminata d-direzzjoni tal-moviment tal-vettura. (Ir-roti sterzati jinkludu l-assi li madwaru jiġu mdawra sabiex tiġi ddeterminata d-direzzjoni tal-moviment tal-vettura).
      2.3.6.   Il-“provvista ta’ l-enerġija” tfisser dawk il-partijiet tat-tagħmir ta’ l-istering li jipprovduh bl-enerġija, jirregolaw dik l-enerġija u, fejn ikun xieraq, jipproċessawha u jaħżnuha. Tinkludi wkoll kwalunkwe riserva ta’ ħażna għal-linji operattivi medji u ta’ ritorn, iżda mhux il-magna tal-vettura (ħlief għall-iskop tal-paragrafu 5.3.2.1.) jew il-mezzi ta’ konnessjoni tagħha għas-sors ta’ l-enerġija.
      2.3.6.1.   Is-“sors ta’ l-enerġija” tfisser il-parti mill-provvista ta’ l-enerġija, li tipprovdi l-enerġija fil-forma meħtieġa.
      2.3.6.2.   Ir-“riserva ta’ l-enerġija” tfisser dik il-parti tal-provvista ta’ l-enerġija fejn tinħażen l-enerġija pprovduta mis-sors ta’ l-enerġija, pereżempju, riserva ta’ fluwidi ppressurizzata jew batterija tal-vettura.
      2.3.6.3.   Ir-“riserva ta’ ħażna” tfisser dik il-parti tal-provvista ta’ l-enerġija fejn il-mezz operattiv jinħażen fi jew qrib il-pressjoni atmosferika, pereżempju, riserva ta’ fluwidi.
      2.4.   Il-parametri ta’ l-istering
      2.4.1.   L-“isforz għall-kontroll ta’ l-istering” tfisser il-forza applikata lill-kontroll ta’ l-istering sabiex tiġi kkwartjata l-vettura.
      2.4.2.   Il-“ħin ta’ kkwartjar” tfisser il-perjodu ta’ żmien mill-bidu tal-moviment tal-kontroll ta’ l-istering sal-mument meta r-roti sterzati jilħqu angolu speċifiku ta’ l-istering.
      2.4.3.   L-“angolu ta’ l-istering” tfisser l-angolu bejn il-projezzjoni ta’ assi lonġitudinali tal-vettura u l-linja ta’ l-intersezzjoni tal-pjan tar-rota (li huwa l-pjan ċentrali tar-rota, perpendikulari għall-assi li ddur madwaru) u l-wiċċ tat-triq.
      2.4.4.   Il-“forzi ta’ l-istering” tfisser il-forzi kollha li joperaw fit-trażmissjoni ta’ l-istering.
      2.4.5.   Il-“proporzjon intermedju ta’ l-istering” tfisser il-proporzjon ta’ l-ispostament angolari tal-kontroll ta’ l-istering sal-punt intermedju ta’ l-angolu mżerżaq ta’ l-istering (swept steering angle) tar-roti sterzati għal tidwira sħiħ minn lokk għal lokk;
      2.4.6.   Iċ-“ċirku tat-tidwir” tfisser iċ-ċirku li fih jinsabu l-projezzjonijiet fuq il-pjan ta’ l-art tal-punti kollha tal-vettura, esklużi l-mirja esterni u l-indikaturi tad-direzzjoni fuq quddiem, meta l-vettura tinsaq f’ċirku;
      2.4.7.   Ir-“radju nominali tal-kontroll ta’ l-istering” tfisser, fil-każ (ta’ rota) ta’ l-istering l-iqsar dimensjoni miċ-ċentru ta’ rotazzjoni tagħha sat-tarf ta’ barra tar-rimm. Fil-każ ta’ kwalunkwe forma oħra ta’ kontroll tfisser id-distanza bejn iċ-ċentru ta’ rotazzjoni tagħha u l-punt fejn jiġi applikat l-isforz ta’ kkwartjar. Jekk ikun ipprovdut aktar minn punt wieħed bħal dawn, għandu jintuża dak li jeħtieġ l-akbar sforz.
      2.5.   It-tipi ta’ tagħmir ta’ l-istering
      Skond il-mod kif jiġu prodotti l-forzi ta’ l-istering, issir distinzjoni bejn it-tipi ta’ tagħmir li ġejjin:
      
                  2.5.1.
               
               
                  Għall-vetturi bil-mutur:
                  
                              2.5.1.1.
                           
                           
                              Is-“sistema ewlenija ta’ l-istering” tfisser it-tagħmir ta’ l-istering ta’ vettura li huwa prinċipalment responsabbli biex jiddetermina d-direzzjoni ta’ l-ivvjaġġar. Tista’ tinkludi:
                              
                                          2.5.1.1.1.
                                       
                                       
                                          “Tagħmir ta’ l-istering manwali” fejn il-forzi ta’ l-istering jirriżultaw biss mill-isforz muskolari tas-sewwieq.
                                       
                                    
                                          2.5.1.1.2.
                                       
                                       
                                          “Tagħmir ta’ l-istering mgħejjun bl-enerġija” fejn il-forzi ta’ l-istering jirriżultaw kemm mill-isforz muskolari tas-sewwieq kif ukoll mill-provvista (provvisti) ta’ l-enerġija.
                                          
                                                      2.5.1.1.2.1.
                                                   
                                                   
                                                      Tagħmir ta’ l-istering fejn il-forzi ta’ l-istering jirriżultaw biss minn provvista waħda ta’ l-enerġija jew aktar meta t-tagħmir ikun intatt, iżda fejn il-forzi ta’ l-istering jistgħu jiġu pprovduti bl-isforz muskolari tas-sewwieq biss jekk ikun hemm ħsara fl-istering (sistemi ta’ l-enerġija integrati), jitqies ukoll li huwa tagħmir ta’ l-istering mgħejjun mill-enerġija.
                                                   
                                                
                                    
                                          2.5.1.1.3.
                                       
                                       
                                          “Tagħmir ta’ full-power steering” fejn il-forzi ta’ l-istering jiġu pprovduti biss minn provvista ta’ l-enerġija waħda jew aktar.
                                       
                                    
                        
                              2.5.1.2.
                           
                           
                              “Tagħmir self-tracking ta’ l-istering” tfisser sistema ddisinjata biex toħloq bidla fl-angolu ta’ l-istering fuq rota waħda jew aktar biss meta jkun hemm azzjoni fuqha minn forzi u/jew mumenti applikati permezz tal-kuntatt bejn it-tajer u t-triq.
                           
                        
                              2.5.1.3.
                           
                           
                              “Tagħmir awżiljarju ta’ l-istering (ASE - Auxiliary steering equipment)” tfisser sistema fejn ir-roti fuq fus(fusien) ta’ vetturi tal-kategoriji M u N jiġu kkwartjati flimkien mar-roti tat-tagħmir ewlieni ta’ l-istering fl-istess direzzjoni jew f’direzzjoni opposta għal dik tat-tagħmir ewlieni ta’ l-istering u/jew l-angolu ta’ l-istering tar-roti ta’ quddiem u/jew ta’ wara jista’ jiġi aġġustat relattivament għall-imġiba tal-vettura.
                           
                        
            
                  2.5.2.
               
               
                  Għat-trejlers:
                  
                              2.5.2.1.
                           
                           
                              “Tagħmir self-tracking ta’ l-istering” tfisser sistema ddisinjata biex toħloq bidla fl-angolu ta’ l-istering fuq rota waħda jew aktar biss meta jkun hemm azzjoni fuqha minn forzi u/jew mumenti applikati permezz tal-kuntatt bejn it-tajer u t-triq.
                           
                        
                              2.5.2.2.
                           
                           
                              “Stering artikolat” tfisser tagħmir fejn il-forzi ta’ l-istering jiġu prodotti minn bidla fid-direzzjoni tal-vettura li qed tirmonka u fejn il-moviment tar-roti sterzati tat-trejler huwa konness sew ma’ l-angolu relattiv bejn l-assi lonġitudinali tal-vettura li qed tirmonka u dak tat-trejler.
                           
                        
                              2.5.2.3.
                           
                           
                              “Self-steering” tfisser tagħmir fejn il-forzi ta’ l-istering jiġu prodotti minn bidla fid-direzzjoni tal-vettura li qed tirmonka u fejn il-moviment tar-roti sterzati tat-trejler huwa konness sew ma’ l-angolu relattiv bejn l-assi lonġitudinali tal-qafas tat-trejler jew ta’ tagħbija li qed tissostitwih u l-assi lonġitudinali tas-sotto-qafas li miegħu huwa(huma) imwaħħal(imwaħħla) il-fus(fusien).
                           
                        
                              2.5.2.4.
                           
                           
                              “Tagħmir ta’ l-istering addizzjonali” tfisser sistema, indipendenti mis-sistema ewlenija ta’ l-istering, fejn l-angolu ta’ l-istering ta’ fus wieħed jew aktar tas-sistema ta’ l-istering jista’ jiġi influwenzat b’mod selettiv għal skopijiet ta’ manuvrar.
                           
                        
            
                  2.5.3.
               
               
                  Skond l-arranġament tar-roti sterzati, issir distinzjoni bejn it-tipi ta’ tagħmir ta’ l-istering li ġejjin:
                  
                              2.5.3.1.
                           
                           
                              “Tagħmir ta’ l-istering tar-rota ta’ quddiem” fejn huma biss ir-roti tal-fus(fusien) ta’ quddiem li huma sterzati. Dan jinkludi r-roti kollha li huma sterzati fl-istess direzzjoni.
                           
                        
                              2.5.3.2.
                           
                           
                              “Tagħmir ta’ l-istering tar-rota ta’ wara” fejn huma biss ir-roti tal-fus(fusien) ta’ wara li huma sterzati. Dan jinkludi r-roti kollha li huma sterzati fl-istess direzzjoni.
                           
                        
                              2.5.3.3.
                           
                           
                              “Tagħmir ta’ l-istering ta’ bosta roti” fejn ir-roti ta’ wieħed jew aktar ta’ kull wieħed mill-fus(fusien) ta’ quddiem u ta’ wara jkunu sterzati;
                              
                                          2.5.3.3.1.
                                       
                                       
                                          “Tagħmir ta’ l-istering tar-roti kollha” fejn ir-roti kollha huma sterzati;
                                       
                                    
                                          2.5.3.3.2.
                                       
                                       
                                          “Tagħmir ta’ l-istering bil-bokkla” fejn il-moviment tal-partijiet tax-xażi relattivament għal xulxin jiġi prodott direttament mill-forzi ta’ l-istering.
                                       
                                    
                        
            2.6.   It-tipi ta’ trażmissjoni ta’ l-istering
      Skond il-mod kif jiġu trażmessi l-forzi ta’ l-istering, issir distinzjoni bejn it-tipi ta’ trażmissjoni ta’ l-istering li ġejjin:
      
                  2.6.1.
               
               
                  “Trażmissjoni ta’ l-istering purament mekkanika” tfisser trażmissjoni ta’ l-istering fejn il-forzi ta’ l-istering jiġu trażmessi għalkollox b’mezzi mekkaniċi.
               
            
                  2.6.2.
               
               
                  “Trażmissjoni ta’ l-istering purament idrawlika” tfisser trażmissjoni ta’ l-istering fejn il-forzi ta’ l-istering, xi mkien fit-trażmissjoni, jiġu trażmessi biss b’mezzi idrawliċi.
               
            
                  2.6.3.
               
               
                  “Trażmissjoni ta’ l-istering purament elettrika” tfisser trażmissjoni ta’ l-istering fejn il-forzi ta’ l-istering, xi mkien fit-trażmissjoni, jiġu trażmessi biss b’mezzi elettriċi.
               
            
                  2.6.4.
               
               
                  “Trażmissjoni ibrida ta’ l-istering ” tfisser trażmissjoni ta’ l-istering fejn parti mill-forzi ta’ l-istering jiġu trażmessi b’mezz wieħed u l-parti l-oħra b’mezz ieħor mill-mezzi msemmija aktar ’il fuq. Madankollu, fil-każ fejn kwalunkwe parti mekkanika tat-trażmissjoni ġiet iddisinjata biss biex tagħti tagħrif dwar il-pożizzjoni u hija dgħajfa wisq biex tittrażmetti s-somma totali tal-forzi ta’ l-istering, din is-sistema għandha titqies bħala trażmissjoni ta’ l-istering purament idrawlika jew purament elettrika.
               
            2.7.   Il-“linja elettrika ta’ kontroll ” tfisser il-konnessjoni elettrika li tipprovdi l-funzjoni ta’ kontroll ta’ l-istering lit-trejler. Tikkonsisti mill-wajers elettriċi u mill-konnettur u tinkludi l-partijiet għall-komunikazzjoni tad-data u għall-provvista ta’ l-enerġija elettrika għat-trażmissjoni tal-kontroll tat-trejlers.
      3.   L-APPLIKAZZJONI GĦALL-APPROVAZZJONI
      3.1.   L-applikazzjoni għall-approvazzjoni ta’ tip ta’ vettura fir-rigward tat-tagħmir ta’ l-istering għandha titressaq mill-manifattur tal-vettura jew mir-rappreżentant debitament akkreditat tiegħu.
      3.2.   Għandha tkun akkumpanjata mid-dokumenti li jissemmew aktar 'l isfel, fi tliet kopji, u mid-dettalji li ġejjin:
      
                  3.2.1.
               
               
                  deskrizzjoni tat-tip ta’ vettura fir-rigward tal-punti msemmija fil-paragrafu 2.2.; għandu jiġi speċifikat it-tip tal-vettura;
               
            
                  3.2.2.
               
               
                  deskrizzjoni fil-qosor tat-tagħmir ta’ l-istering b’dijagramma tat-tagħmir ta’ l-istering kollu, li juri l-pożizzjoni fuq il-vettura tad-diversi apparati li jinfluwenzaw lill-istering.
               
            
                  3.2.3.
               
               
                  fil-każ tas-sistemi ta’ full-power steering u tas-sistemi li għalihom japplika l-Anness 6 għal dan ir-Regolament, deskrizzjoni ġenerali tas-sistema li tindika l-filosofija tas-sistema u l-proċeduri ta’ sikurezza, it-tagħmir addizzjonali li jaħdem f’każ ta’ ħsara (redundancies) u s-sistemi ta’ twissija meħtieġa biex tiġi żgurata ħidma sikura fil-vettura.
                  Il-fajls tekniċi meħtieġa relatati ma’ sistemi bħal dawn għandhom ikunu disponibbli għal diskussjoni ma’ l-awtorità ta’ l-approvazzjoni tat-tip u/jew mas-servizz tekniku. Fajls bħal dawn se jiġu diskussi fuq bażi kunfidenzjali.
               
            3.3.   Vettura li tirrappreżenta t-tip ta’ vettura li għandu jiġi approvat għandha titressaq quddiem is-servizz tekniku responsabbli mit-twettiq tat-testijiet ta’ l-approvazzjoni.
      4.   L-APPROVAZZJONI
      4.1.   Jekk il-vettura mressqa għall-approvazzjoni skond dan ir-Regolament tissodisfa r-rekwiżiti kollha rilevanti mogħtija f’dan ir-Regolament, għandha tingħata l-approvazzjoni ta’ dak it-tip ta’ vettura fir-rigward tat-tagħmir ta’ l-istering.
      4.1.1.   Qabel ma tingħata l-approvazzjoni tat-tip, l-awtorità ta’ l-approvazzjoni tat-tip għandha tivverifika l-eżistenza ta’ arranġamenti sodisfaċenti biex jiġi żgurat il-kontroll effettiv tal-konformità tal-produzzjoni kif jingħad fil-paragrafu 7 ta’ dan ir-Regolament.
      4.2.   Għandu jiġi assenjat numru ta’ l-approvazzjoni lil kull tip approvat. L-ewwel żewġ numri tiegħu (bħalissa 01) għandhom jindikaw is-serje ta’ emendi li tinkorpora l-aktar emendi tekniċi ewlenin reċenti li saru lir-Regolament fiż-żmien meta nħarġet l-approvazzjoni. L-istess Parti Kontraenti m’għandhiex tassenja dan in-numru lil tip ta’ vettura ieħor jew lill-istess tip ta’ vettura mressaq b’tagħmir ta’ l-istering differenti minn dak deskritt fid-dokumenti meħtieġa mill-paragrafu 3.
      4.3.   L-avviż ta’ l-approvazzjoni jew ta’ l-estensjoni jew tar-rifjut ta’ l-approvazzjoni ta’ tip ta’ vettura skond dan ir-Regolament għandu jiġi kkomunikat lill-Partijiet għall-Ftehim ta’ l-1958 li japplikaw dan ir-Regolament, permezz ta’ formola li tkun konformi mal-mudell fl-Anness 1 għal dan ir-Regolament.
      4.4.   Ma’ kull vettura li tkun konformi ma’ tip ta’ vettura approvat skond dan ir-Regolament, f’post li jidher u li jkun faċilment aċċessibbli speċifikat fil-formola ta’ l-approvazzjoni, għandha titwaħħal marka internazzjonali ta’ l-approvazzjoni li tikkonsisti minn:
      
                  4.4.1.
               
               
                  ċirku madwar l-ittra “E” segwit min-numru li jiddistingwi lill-pajjiż li ta l-approvazzjoni; (2)
                  
               
            
                  4.4.2.
               
               
                  in-numru ta’ dan ir-Regolament, segwit mill-ittra “R”, minn daxx u min-numru ta’ l-approvazzjoni fuq il-lemin taċ-ċirku preskritt fil-paragrafu 4.4.1.
               
            4.5.   Jekk il-vettura tkun konformi ma’ tip ta’ vettura approvat, skond Regolament wieħed jew aktar anness mal-Ftehim, fil-pajjiż li ta l-approvazzjoni skond dan ir-Regolament, is-simbolu preskritt fil-paragrafu 4.4.1. m’għandux għalfejn jiġi ripetut; f’każ bħal dan, ir-Regolament u n-numri ta’ l-approvazzjoni u s-simboli addizzjonali tar-Regolamenti kollha, li abbażi tagħhom tkun ingħatat l-approvazzjoni fil-pajjiż li jkun ta l-approvazzjoni skond dan ir-Regolament, għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 4.4.1.
      4.6.   Il-marka ta’ l-approvazzjoni għandha tkun tista’ tinqara b’mod ċar u m’għandhiex tkun tista’ titħassar.
      4.7.   Il-marka ta’ l-approvazzjoni għandha titqiegħed qrib ta’ jew fuq il-pjanċa tad-data tal-vettura mwaħħla mill-manifattur.
      4.8.   L-Anness 2 għal dan ir-Regolament jagħti eżempji ta’ arranġamenti ta’ marki ta’ l-approvazzjoni.
      5.   ID-DISPOŻIZZJONIJIET TAL-KOSTRUZZJONI
      5.1.   Id-dispożizzjonijiet ġenerali
      5.1.1.   Is-sistema ta’ l-istering għandha tiżgura mmaniġġjar faċli u sikur tal-vettura sal-veloċità massima tad-disinn tagħha jew, fil-każ ta’ trejler, sal-veloċità massima teknikament permessa tiegħu. Irid ikun hemm tendenza li tiċċentra ruħha meta tiġi ttestjata skond il-paragrafu 6.2. bit-tagħmir ta’ l-istering intatt. Il-vettura għandha tissodisfa r-rekwiżiti tal-paragrafu 6.2. fil-każ tal-vetturi bil-mutur u tal-paragrafu 6.3. fil-każ tat-trejlers. Jekk vettura tkun mgħammra b’sistema awżiljarja ta’ l-istering, din ukoll għandha tissodisfa r-rekwiżiti ta’ l-Anness 4. It-trejlers mgħammra bi trażmissjonijiet idrawliċi ta’ l-istering ukoll għandhom ikunu konformi ma’ l-Anness 5.
      5.1.2.   Irid ikun possibbli li wieħed jivvjaġġa tul taqsima dritta ta’ triq mingħajr korrezzjoni mhux tas-soltu ta’ l-istering mis-sewwieq u mingħajr vibrazzjoni mhux tas-soltu fis-sistema ta’ l-istering meta l-vettura tkun għaddejja bil-veloċità massima tad-disinn.
      5.1.3.   Id-direzzjoni ta’ ħidmet il-kontroll ta’ l-istering għandha tikkorrispondi għall-bidla ippjanata fid-direzzjoni tal-vettura u għandu jkun hemm relazzjoni kontinwa bejn il-liwja tal-kontroll ta’ l-istering u l-angolu ta’ l-istering. Dawn ir-rekwiżiti ma japplikawx għal sistemi li jinkorporaw funzjoni ta’ stering ikkmandat awtomatikament jew funzjoni ta’ stering korrettiv, jew għal tagħmir awżiljarju ta’ l-istering.
      Dawn ir-rekwiżiti jista’ wkoll ma japplikawx bilfors fil-każ ta’ full-power steering meta l-vettura tkun wieqfa u meta s-sistema ma tkunx enerġizzata.
      5.1.4.   It-tagħmir ta’ l-istering għandu jkun iddisinjat, mibni u mwaħħal b’tali mod li jkun kapaċi jirreżisti t-tensjonijiet li jinqalgħu matul il-ħidma normali tal-vettura, jew ta’ kombinazzjoni ta’ vetturi. L-angolu massimu ta’ l-istering m’għandux ikun limitat minn kwalunkwe parti tat-trażmissjoni ta’ l-istering sakemm ma tkunx speċifikament iddisinjata għal dan l-iskop. Ħlief jekk ma jkunx speċifikat mod ieħor, wieħed għandu jassumi li għall-iskop ta’ dan ir-Regolament, fi kwalunkwe ħin ma tistax isseħħ aktar minn ħsara waħda fit-tagħmir ta’ l-istering u żewġ fusien fuq karru bir-roti wieħed (bogie) għandhom jitqiesu bħala fus wieħed.
      5.1.5.   L-effettività tat-tagħmir ta’ l-istering, inklużi l-linji elettriċi ta’ kontroll, m’għandhiex tiġi affettwata ħażin minn kampi majnetiċi jew elettriċi. Għandha tintwera l-konformità mar-rekwiżiti tekniċi tar-Regolament Nru 10, ma’ l-emenda fis-seħħ fi żmien l-Approvazzjoni tat-Tip.
      5.1.6.   Fejn il-funzjoni ma tikkawża l-ebda deterjorazzjoni fir-rendiment tas-sistema bażika ta’ l-istering, is-sistemi avvanzati ta’ l-istering ta’ għajnuna għas-sewwieq għandhom jiġu approvati biss skond dan ir-Regolament. Barra minn dan, għandhom ikunu ddisinjati b’tali mod li s-sewwieq, fi kwalunkwe ħin u b’azzjoni deliberata, jkun jista’ jaqbeż il-funzjoni.
      5.1.6.1.   Kull meta ssir operattiva l-funzjoni ta’ Stering Ikkmandat Awtomatikament, dan għandu jiġi indikat lis-sewwieq u l-azzjoni ta’ kontroll għandha titwaqqaf awtomatikament jekk il-veloċità tal-vettura teċċedi l-limitu ffissat ta’ 10 km/h b’aktar minn 20 fil-mija jew is-sinjali li għandhom jiġu evalwati ma jibqgħux jiġu riċevuti aktar. Kwalunkwe tmiem tal-kontroll għandu jipproduċi twissija qasira iżda distintiva lis-sewwieq permezz ta’ sinjal viżiv u jew sinjal akustiku jew bl-impożizzjoni ta’ sinjali ta’ twissija bil-mess fuq il-kontroll ta’ l-istering.
      5.1.7.   It-trażmissjoni ta’ l-istering
      5.1.7.1.   L-apparati ta’ aġġustament għall-ġeometrija ta’ l-istering iridu jkunu tali li wara l-aġġustament tista’ tiġi stabbilita konnessjoni pożittiva bejn il-komponenti aġġustabbli permezz ta’ apparati xierqa ta’ l-illokkjar.
      5.1.7.2.   It-trażmissjoni ta’ l-istering li tista’ tiġi skonnettjata biex jiġu koperti konfigurazzjonijiet differenti ta’ vettura (eż. fuq semi-trejlers estendibbli), irid ikollha apparati ta’ l-illokkjar li jiżguraw rilokazzjoni pożittiva tal-komponenti; fejn l-illokkjar ikun awtomatiku, irid ikun hemm lokk tas-sikurezza addizzjonali li jitħaddem manwalment.
      5.1.8.   Ir-roti sterzati
      Ir-roti sterzati m’għandhomx ikunu biss ir-roti ta’ wara. Dan ir-rekwiżit ma japplikax għas-semi-trejlers.
      5.1.9.   Il-provvista ta’ l-enerġija
      L-istess provvista ta’ enerġija tista’ tintuża għat-tagħmir ta’ l-istering u għal sistemi oħrajn. Madankollu, fil-każ ta’ ħsara fi kwalunkwe sistema li taqsam l-istess provvista ta’ l-enerġija, l-istering għandu jiġi żgurat skond il-kondizzjonijiet ta’ ħsara rilevanti tal-paragrafu 5.3.
      5.1.10.   Is-sistemi ta’ kontroll
      Ir-rekwiżiti ta’ l-Anness 6 għandhom jiġu applikati għall-aspetti tas-sikurezza tas-sistemi ta’ kontroll elettroniku tal-vettura li jipprovdu jew jifformaw parti mit-trażmissjoni tal-kontroll tal-funzjoni ta’ l-istering, inklużi s-sistemi avvanzati ta’ l-istering ta’ għajnuna għas-sewwieq. Madankollu, is-sistemi jew il-funzjonijiet li jużaw is-sistema ta’ l-istering bħala mezz biex jintlaħaq għan ta’ livell ogħla huma soġġetti għall-Anness 6 biss sakemm ikollhom effett dirett fuq is-sistema ta’ l-istering. Jekk jiġu pprovduti sistemi bħal dawn, m’għandhomx jiġu deattivati matul l-ittestjar ta’ l-approvazzjoni tat-tip tas-sistema ta’ l-istering.
      5.2.   Id-dispożizzjonijiet speċjali għat-trejlers
      5.2.1.   It-trejlers (ħlief is-semi-trejlers u t-trejlers bil-fus fin-nofs) li jkollhom aktar minn fus wieħed bir-roti sterzati u s-semi-trejlers u t-trejlers bil-fus fin-nofs li jkollhom għallinqas fus wieħed bir-roti sterzati iridu jissodisfaw il-kondizzjonijiet mogħtija fil-paragrafu 6.3. Madankollu, għat-trejlers b’tagħmir self-tracking ta’ l-istering mhuwiex meħtieġ test skond il-paragrafu 6.3 jekk il-proporzjon tat-tagħbija fuq il-fusien bejn il-fusien mhux sterzati u dawk li huma self-tracking ikun daqs jew jeċċedi l-1.6. fil-kondizzjonijiet kollha tat-tagħbija.
      Madankollu, għal trejlers b’tagħmir self-tracking ta’ l-istering, il-proporzjon tat-tagħbija fuq il-fusien bejn il-fusien mhux sterzati jew il-fusien sterzati artikolati u l-fusien sterzati bil-frizzjoni għandu jkun għallinqas ta’ 1 fil-kondizzjonijiet kollha tat-tagħbija.
      5.2.2.   Jekk il-vettura li tirmonka ta’ kombinazzjoni ta’ vetturi qed issuq dritt ’il quddiem, it-trejler u l-vettura li qed tirmonka jridu jibqgħu allinjati. Jekk l-allinjament ma jinżammx awtomatikament, it-trejler irid ikun mgħammar b’faċilità adattata ta’ aġġustament biex jinżamm.
      5.3.   Id-dispożizzjonijiet tal-ħsarat u r-rendiment
      5.3.1.   Ġenerali
      5.3.1.1.   Għall-iskopijiet ta’ dan ir-Regolament, ir-roti sterzati, il-kontroll ta’ l-istering u l-partijiet mekkaniċi kollha tat-trażmissjoni ta’ l-istering m’għandhomx jitqiesu bħala li jkollhom it-tendenza li jinkisru jekk ikunu ddimensjonati fil-wisa’, ikunu faċilment aċċessibbli għall-manutenzjoni, u juru karatteristiċi ta’ sikurezza għallinqas daqs dawk preskritti għal komponenti essenzjali oħrajn (bħas-sistema ta’ l-ibbrejkjar) tal-vettura. Fejn il-ħsara ta’ kwalunkwe parti bħal din x’aktarx li tirriżulta fin-nuqqas ta’ kontroll tal-vettura, dik il-parti trid tkun magħmula mill-metall jew minn materjal b’karatteristiċi ekwivalenti u ma tridx tkun soġġetta għal tgħawwiġ sinifikanti fil-ħidma normali tas-sistema ta’ l-istering.
      5.3.1.2.   Ir-rekwiżiti tal-paragrafi 5.1.2., 5.1.3. u 6.2.1. għandhom ukoll ikunu sodisfatti bi ħsara fit-tagħmir ta’ l-istering sakemm il-vettura tkun tista’ tinsaq bil-veloċitajiet meħtieġa fil-paragrafi rispettivi.
      F’dan il-każ, il-paragrafu 5.1.3. m’għandux japplika għal sistemi ta’ full-power steering meta l-vettura tkun wieqfa.
      5.3.1.3.   Kwalunkwe ħsara fi trażmissjoni għajr dik purament mekkanika trid tinġieb b’mod ċar għall-attenzjoni tas-sewwieq tal-vettura kif jingħad fil-paragrafu 5.4. Meta sseħħ ħsara, bidla fil-proporzjon medju ta’ l-istering huwa permissibbli jekk ma jinqabiżx l-isforz ta’ kkwartjar mogħti fil-paragrafu 6.2.6.
      5.3.1.4.   Fil-każ fejn is-sistema ta’ l-ibbrejkjar tal-vettura taqsam l-istess sors ta’ enerġija bħas-sistema ta’ l-istering u dan is-sors ta’ l-enerġija tiġrilu l-ħsara, is-sistema ta’ l-istering għandu jkollha prijorità u għandha tkun tista’ tissodisfa r-rekwiżiti tal-paragrafi 5.3.2. u 5.3.3. kif inhu applikabbli. Barra minn dan, ir-rendiment ta’ l-ibbrejkjar fl-ewwel applikazzjoni sussegwenti, m’għandux jaqa’ taħt ir-rendiment preskritt tal-brejk ta’ servizz, kif jingħad fil-paragrafu 2 ta’ l-Anness 3 għal dan ir-Regolament.
      5.3.1.5.   Fil-każ fejn is-sistema ta’ l-ibbrejkjar tal-vettura taqsam l-istess sors ta’ enerġija bħas-sistema ta’ l-istering u jkun hemm ħsara fis-sors ta’ l-enerġija, is-sistema ta’ l-istering għandu jkollha prijorità u għandha tkun tista’ tissodisfa r-rekwiżiti tal-paragrafi 5.3.2. u 5.3.3. kif ikun applikabbli. Barra minn dan, ir-rendiment ta’ l-ibbrejkjar fl-ewwel applikazzjoni sussegwenti, għandu jkun konformi mal-preskrizzjonijiet tal-paragrafu 3 ta’ l-Anness 3 għal dan ir-Regolament.
      5.3.1.6.   Fil-każ tat-trejlers, ir-rekwiżiti tal-paragrafi 5.2.2. u 6.3.4.1. għandhom ukoll jiġu sodisfatti meta jkun hemm ħsara fis-sistema ta’ l-istering.
      5.3.2.   Is-sistemi ta’ l-istering mgħejjuna bl-enerġija
      5.3.2.1.   Jekk tieqaf il-magna jew tiġri xi ħsara f’parti mit-trażmissjoni, ħlief dawk il-partijiet elenkati fil-paragrafu 5.3.1.1., m’għandu jkun hemm l-ebda bidla immedjata fl-angolu ta’ l-istering. Sakemm il-vettura tkun tista’ tinsaq b’veloċità akbar minn 10 km/h, għandhom jiġu sodisfatti r-rekwiżiti mogħtija fil-paragrafu 6, relatati ma’ sistema b’xi ħsara.
      5.3.3.   Is-sistemi ta’ full-power steering
      5.3.3.1.   Is-sistema għandha tkun ddisinjata b’tali mod li l-vettura ma tkunx tista tinsaq b’mod indefinit b’veloċitajiet t’aktar minn 10 km/h meta jkun hemm kwalunkwe ħsara li teħtieġ it-tħaddim tas-sinjal tat-twissija msemmi fil-paragrafu 5.4.2.1.1.
      5.3.3.2.   Fil-każ ta’ ħsara fit-trażmissjoni tal-kontroll, ħlief dawk il-partijiet elenkati fil-paragrafu 5.1.4, xorta għandu jkun possibbli li l-vettura tiġi ggwidata bir-rendiment stabbilit fil-paragrafu 6 għas-sistema ta’ l-istering intatta.
      5.3.3.3.   Fil-każ li jkun hemm xi ħsara fis-sors ta’ l-enerġija tat-trażmissjoni tal-kontroll, għandu jkun possibbli li jitwettqu għallinqas 24 manuvra tal-“figura ta’ tmienja”, fejn kull ċirku tal-figura jkollu dijametru ta’ 40 m b’veloċità ta’ 10 km/h u fuq il-livell tar-rendiment mogħti għal sistema intatta fil-paragrafu 6.
      Il-manuvri tat-test għandhom jibdew fuq il-livell tal-ħażna ta’ l-enerġija mogħti fil-paragrafu 5.3.3.5.
      5.3.3.4.   Fil-każ ta’ ħsara fit-trażmissjoni ta’ l-enerġija, ħlief dawk il-partijiet elenkati fil-paragrafu 5.3.1.1, m’għandu jkun hemm l-ebda bidla immedjata fl-angolu ta’ l-istering. Sakemm il-vettura tkun tista’ tinsaq b’veloċità akbar minn 10 km/h, għas-sistema b’xi ħsara għandhom jiġu sodisfatti r-rekwiżiti tal-paragrafu 6, wara li jiġu kkompletati għallinqas 25 manuvra tal-“figura ta’ tmienja” b’veloċità minima ta’ 10 km/h, fejn kull ċirku tal-figura jkollha dijametru ta’ 40 m.
      Il-manuvri tat-test għandhom jibdew fuq il-livell ta’ ħażna ta’ l-enerġija mogħti fil-paragrafu 5.3.3.5.
      5.3.3.5.   Il-livell ta’ l-enerġija li għandu jintuża għat-testijiet imsemmija fil-paragrafi 5.3.3.3. u 5.3.3.4. għandu jkun il-livell ta’ ħażna ta’ l-enerġija fejn tiġi indikata ħsara lis-sewwieq.
      Fil-każ ta’ sistemi li jaħdmu bl-elettriku soġġetti għall-Anness 6, dan il-livell għandu jkun is-sitwazzjoni fl-agħar każ deskritta fil-qosor mill-manifattur fid-dokumentazzjoni mressqa b’konnessjoni ma’ l-Anness 6 u għandu jqis l-effetti ta’ eż. it-temperatura u ż-żmien (li għadda) fuq ir-rendiment tal-batterija.
      5.4.   Is-sinjali ta’ twissija
      5.4.1.   Id-dispożizzjonijiet ġenerali
      5.4.1.1.   Kwalunkwe ħsara li ddgħajjef il-funzjoni ta’ kkwartjar u li ma tkunx ta’ natura mekkanika trid tiġi ssinjalata b’mod ċar lis-sewwieq tal-vettura.
      Minkejja r-rekwiżiti ta’ 5.1.2. l-applikazzjoni deliberata ta’ vibrazzjoni fis-sistema ta’ l-istering tista’ tintuża bħala indikazzjoni addizzjonali ta’ kondizzjoni ta’ ħsara f’din is-sistema.
      Fil-każ ta’ vettura bil-mutur, żjieda fil-forza ta’ l-istering titqies bħala indikazzjoni ta’ twissija; fil-każ ta’ trejler, jiġi permess indikatur mekkaniku.
      5.4.1.2.   Jekk jintuża l-istess sors ta’ enerġija biex tiġi fornuta s-sistema ta’ l-istering u s-sistemi l-oħra, għandha tingħata twissija akustika jew ottika lis-sewwieq, meta l-enerġija maħżuna/il-fluwidu maħżun fir-riserva ta’ l-enerġija/tal-ħażna taqa’ għal livell li jista’ jikkawża żjieda fl-isforz ta’ kkwartjar. Din it-twissija tista’ tkun ikkombinata ma’ apparat ipprovdut biex iwissi rigward ħsara fil-brejkijiet jekk is-sistema tal-brejkijiet tuża l-istess sors ta’ enerġija. Il-kondizzjoni sodisfaċenti ta’ l-apparat tat-twissija trid tkun faċilment verifikabbli mis-sewwieq.
      5.4.2.   Id-dispożizzjonijiet speċjali għat-tagħmir ta’ full-power steering
      
      5.4.2.1.   Il-vetturi li jaħdmu bl-enerġija għandhom ikunu kapaċi jipprovdu sinjali ta’ twissija ta’ ħsara fl-istering u ta’ difett fl-istering, kif ġej:
      
                  5.4.2.1.1.
               
               
                  Sinjal aħmar ta’ twissija, li jindika l-ħsarat iddefiniti fil-paragrafu 5.3.1.3. fit-tagħmir ewlieni ta’ l-istering.
               
            
                  5.4.2.1.2.
               
               
                  Fejn ikun applikabbli, sinjal ta’ twissija isfar li jindika difett skopert elettrikament fit-tagħmir ta’ l-istering, li mhux indikat mis-sinjal aħmar ta’ twissija.
               
            
                  5.4.2.1.3.
               
               
                  Jekk jintuża simbolu, irid ikun konformi mas-simbolu J 04, numru ta’ reġistrazzjoni ta’ l-ISO/IEC 7000-2441, kif ġie ddefinit fl-ISO 2575: 2000.
               
            
                  5.4.2.1.4.
               
               
                  Is-sinjal(i) ta’ twissija msemmi(ja) aktar ’il fuq għandhom jixegħlu meta t-tagħmir elettriku tal-vettura (u s-sistema ta’ l-istering) jiġi enerġizzat. Bil-vettura wieqfa, is-sistema ta’ l-istering għandha tivverifika li l-ebda waħda mill-ħsarat jew l-ebda wieħed mid-difetti speċifikati ma tkun preżenti qabel ma jintefa s-sinjal.
                  Il-ħsarat jew id-difetti speċifikati li għandhom jattivaw is-sinjal ta’ twissija msemmi aktar ’il fuq, iżda li ma jiġux skoperti f’kondizzjonijiet statiċi, għandhom jinħażnu malli jiġu skoperti u għandhom jintwerew meta tiġi startjata l-vettura u kull darba li l-iswiċċ ta’ l-ignixin (startjar) ikun fil-pożizzjoni “mixgħul” (ħidma), sakemm tippersisti l-ħsara.
               
            5.4.3.   Fil-każ fejn ikun qed jaħdem tagħmir addizzjonali ta’ l-istering u/jew fejn l-angolu ta’ l-istering iġġenerat minn dak it-tagħmir ma jkunx ġie rritornat lura għall-pożizzjoni normali ta’ sewqan, irid jingħata sinjal ta’ twissija lis-sewwieq.
      5.5.   Id-dispożizzjonijiet għall-ispezzjoni teknika perjodika tat-tagħmir ta’ l-istering
      5.5.1.   Sakemm ikun prattikabbli u bla ħsara għal ftehim bejn il-manifattur tal-vettura u l-awtorità ta’ l-approvazzjoni tat-tip, it-tagħmir ta’ l-istering u l-istallazzjoni tiegħu għandhom ikunu ddisinjati b’tali mod li, mingħajr ma jiżżarma, ħidmietu tista’ tiġi kkontrollata, jekk ikun meħtieġ, bi strumenti, metodi jew tagħmir tat-test tal-kejl li jintużaw komunement.
      5.5.2.   Irid ikun possibbli li jiġi vverifikat b’mod sempliċi l-istatus operattiv korrett ta’ dawk is-Sistemi Elettroniċi li jkollhom kontroll fuq l-istering. Jekk tkun meħtieġa informazzjoni speċjali, din għandha tkun liberament disponibbli.
      5.5.2.1.   Fi żmien l-Approvazzjoni tat-Tip, il-mezzi implimentati għall-ħarsien minn modifikazzjoni sempliċi mhux awtorizzata f’ħidmet il-mezzi ta’ verifika magħżula mill-manifattur (eż. is-sinjal ta’ twissija) għandhom jiġu deskritti fil-qosor b’mod kunfidenzjali.
      Alternattivament, dan ir-rekwiżit ta’ ħarsien jiġi sodisfatt meta jkun disponibbli mezz sekondarju biex ikun ikkontrollat l-istatus operattiv korrett.
      6.   ID-DISPOŻIZZJONIJIET TAT-TEST
      6.1.   Id-dispożizzjonijiet ġenerali
      6.1.1.   It-test għandu jitwettaq fuq wiċċ invell li joffri adeżjoni tajba.
      6.1.2.   Matul it-test(ijiet), il-vettura għandha titgħabba sal-massa massima teknikament permissibbli tagħha u t-tagħbija massima teknikament permissibbli tagħha fuq il-fus(fusien) sterzat(i).
      Fil-każ ta’ fusien mgħammra bl-ASE, dan it-test għandu jiġi ripetut bil-vettura mgħobbija sal-massa massima teknikament permissibbli tagħha u bil-fus mgħammar bl-ASE mgħobbi sal-massa massima permissibbli tiegħu.
      6.1.3.   Qabel ma jibda t-test, il-pressjoni tat-tajers għandha tkun kif ġie preskritt mill-manifattur għall-massa speċifikata fil-paragrafu 6.1.2. meta l-vettura tkun wieqfa.
      6.1.4.   Fil-każ ta’ kwalunkwe sistema li tuża l-enerġija elettrika għal parti mill-provvista ta’ l-enerġija, jew għall-provvista ta’ l-enerġija kollha, it-testijiet kollha tar-rendiment għandhom jitwettqu f’kondizzjonijiet ta’ tagħbija elettrika effettiva jew simulata tas-sistemi essenzjali kollha jew tal-komponenti tas-sistemi kollha li jaqsmu l-istess provvista ta’ l-enerġija. Is-sistemi essenzjali għandhom jinkludu għallinqas is-sistemi tad-dawl, il-wajpers tal-windskrin, il-ġestjoni tal-magna u s-sistemi ta’ l-ibbrejkjar.
      6.2.   Id-dispożizzjonijiet għall-vetturi bil-mutur
      6.2.1.   Irid ikun possibbli li titħalla kurva b’radju ta’ 50 m f’tanġent mingħajr vibrazzjoni mhux tas-soltu fit-tagħmir ta’ l-istering bil-veloċità li ġejja:
      
                   
               
               
                  Vetturi tal-kategorija M1: 50 km/h
               
            
                   
               
               
                  Vetturi tal-kategoriji M2, M3, N1, N2 u N3: 40 km/h jew il-veloċità massima tad-disinn jekk din tkun taħt il-veloċitajiet mogħtija aktar ’il fuq.
               
            6.2.2.   Meta l-vettura tinsaq f’ċirku bir-roti sterzati tagħha bejn wieħed u ieħor f’nofs lokk, u b’veloċità kostanti ta’ għallinqas 10 km/h, iċ-ċirku tat-tidwir irid jibqa’ l-istess jew isir akbar jekk il-kontroll ta’ l-istering jintreħa.
      6.2.3.   Matul il-kejl ta’ l-isforz għall-kontroll, m’għandhomx jitqiesu forzi li jdumu inqas minn 0.2 sekondi.
      6.2.4.   Il-kejl ta’ l-isforzi ta’ kkwartjar fuq vetturi bil-mutur b’tagħmir ta’ l-istering intatt.
      6.2.4.1.   Il-vettura għandha tinsaq minn dritt ’il quddiem għal spirali b’veloċità ta’ 10 km/h. L-isforz għall-kontroll (tar-rota) ta’ l-istering għandu jitkejjel bir-radju minimali tal-kontroll ta’ l-istering sakemm il-pożizzjoni tal-kontroll ta’ l-istering tikkorrispondi għar-radju tat-tidwir mogħti fit-tabella t'aktar 'l isfel għall-kategorija partikolari ta’ vettura bi stering intatt. Għandu jsir moviment wieħed ta’ l-istering lejn il-lemin u wieħed lejn ix-xellug.
      6.2.4.2.   Il-ħin massimu permess ta’ kkwartjar u l-isforz massimu permess għall-kontroll ta’ l-istering b’tagħmir ta’ l-istering intatt jingħataw fit-tabella t'aktar ’l isfel għal kull kategorija ta’ vettura.
      6.2.5.   Il-kejl ta’ l-isforzi ta’ kkwartjar fuq vetturi bil-mutur bi ħsara fit-tagħmir ta’ l-istering.
      6.2.5.1.   It-test deskritt fil-paragrafu 6.2.4. għandu jkun ripetut bi ħsara fit-tagħmir ta’ l-istering. L-isforz ta’ kkwartjar għandu jitkejjel sakemm il-pożizzjoni tal-kontroll ta’ l-istering tikkorrispondi għar-radju tat-tidwir mogħti fit-tabella t’aktar 'l isfel għall-kategorija partikolari ta’ vettura bi ħsara fit-tagħmir ta’ l-istering.
      6.2.5.2.   Il-ħin massimu permess ta’ kkwartjar u l-isforz massimu permess għall-kontroll ta’ l-istering bi ħsara fit-tagħmir ta’ l-istering jingħataw fit-tabella t’aktar 'l isfel għal kull kategorija ta’ vettura.
      Tabella
      Ir-rekwiżiti ta’ l-isforz għall-kontroll ta’ l-istering
      
                  Kategorija tal-vettura
               
               
                  Intatt
               
               
                  Bi ħsara
               
            
                  Sforz massimu
                  (daN)
               
               
                  Ħin
                  (s)
               
               
                  Radju tat-tidwir
                  (m)
               
               
                  Sforz massimu
                  (daN)
               
               
                  Ħin
                  (s)
               
               
                  Radju tat-tidwir
                  (m)
               
            
                  M1
                  
               
               
                  15 
               
               
                  4 
               
               
                  12 
               
               
                  30 
               
               
                  4 
               
               
                  20 
               
            
                  M2
                  
               
               
                  15 
               
               
                  4 
               
               
                  12 
               
               
                  30 
               
               
                  4 
               
               
                  20 
               
            
                  M3
                  
               
               
                  20 
               
               
                  4 
               
               
                  12  (**)
                  
               
               
                  45  (*)
                  
               
               
                  6 
               
               
                  20 
               
            
                  N1
                  
               
               
                  20 
               
               
                  4 
               
               
                  12 
               
               
                  30 
               
               
                  4 
               
               
                  20 
               
            
                  N2
                  
               
               
                  25 
               
               
                  4 
               
               
                  12 
               
               
                  40 
               
               
                  4 
               
               
                  20 
               
            
                  N3
                  
               
               
                  20 
               
               
                  4 
               
               
                  12  (**)
                  
               
               
                  45  (*)
                  
               
               
                  6 
               
               
                  20 
               
            6.3.   Id-dispożizzjonijiet għat-trejlers
      6.3.1.   It-trejler irid jivvjaġġa mingħajr devjazzjoni eċċessiva jew vibrazzjoni mhux tas-soltu fit-tagħmir ta’ l-istering tiegħu meta l-vettura li tirmonka tkun qed tivvjaġġa f’linja dritta fuq triq ċatta u orizzontali b’veloċità ta’ 80 km/h jew il-veloċità massima teknikament permissibbli indikata mill-manifattur tat-trejler jekk din tkun inqas minn 80 km/h.
      6.3.2.   Meta l-vettura li tirmonka u t-trejler ikunu adottaw tidwira fi stat stabbli li tikkorrispondi għal radju ta’ ċirku tat-tidwir ta’ 25 m (ara l-paragrafu 2.4.6.) b’veloċità kostanti ta’ 5 km/h, għandu jitkejjel iċ-ċirku li jsir mit-tarf ta’ barra fuq waranett tat-trejler. Din il-manuvra għandha tkun ripetuta fl-istess kondizzjonijiet iżda b’veloċità ta’ 25 km/h ± 1 km/h. Matul dawn il-manuvri, it-tarf ta’ barra fuq waranett tat-trejler li jkun qed jivvjaġġa b’veloċità ta’ 25 km/h ± 1 km/h m’għandiex tiċċaqlaq barra miċ-ċirku li sar b’veloċità kostanti ta’ 5 km/h b’aktar minn 0.7 m.
      6.3.3.   L-ebda parti mit-trejler m’għandha tiċċaqlaq aktar minn 0.5 m lilhinn mit-tanġent għal ċirku b’radju ta’ 25 m meta jiġi rmonkat minn vettura li tħalli l-mogħdija ċirkolari deskritta fil-paragrafu 6.3.2. tul it-tanġent u tivvjaġġa b’veloċità ta’ 25 km/h. Dan ir-rekwiżit irid jiġi sodisfatt mill-punt fejn it-tanġent jiltaqa’ maċ-ċirku sa punt 40 m tul it-tanġent. Wara dak il-punt, it-trejler għandu jissodisfa l-kondizzjoni speċifikata fil-paragrafu 6.3.1.
      6.3.4.   Għandha tiġi mkejla l-erja annulari ta’ l-art mimsusa mill-kombinazzjoni tal-vettura li tirmonka/trejler b’sistema ta’ l-istering intatta, li tkun qed issuq b’mhux aktar minn 5 km/h f’ċirku b’radju kostanti bil-kantuniera ta’ barra fuq quddiem tal-vettura li tirmonka tagħmel radju ta’ 0.67 x it-tul tal-kombinazzjoni tal-vetturi iżda mhux inqas minn 12.5 m.
      6.3.4.1.   Jekk, bi ħsara fis-sistema ta’ l-istering, il-wisa’ annulari mimsusa mkejla tkun ta’ > 8.3 m, mela din ma tridx tkun żieda ta’ aktar minn 15 fil-mija meta mqabbla mal-valur korrispondenti mkejjel bis-sistema ta’ l-istering intatta.
      M’għandu jkun hemm l-ebda żieda fir-radju ta’ barra tal-wisa’ annulari mimsusa.
      6.3.5.   It-testijiet deskritti fil-paragrafi 6.3.2., 6.3.3. u 6.3.4. għandhom jitwettqu kemm f’dawran lemini kif ukoll bil-kontra.
      7.   IL-KONFORMITÀ TAL-PRODUZZJONI
      Il-Proċeduri tal-Konformità tal-Produzzjoni għandhom ikunu konformi ma’ dawk stabbiliti fl-Appendiċi 2 għall-Ftehim ta’ l-1958, (E/ECE/324–E/ECE/TRANS/505/Rev.2), bir-rekwiżiti li ġejjin:
      
                  7.1.
               
               
                  Id-detentur ta’ l-approvazzjoni jrid jiżgura ruħu li r-riżultati tat-testijiet tal-konformità tal-produzzjoni jiġu rreġisrati u li d-dokumenti annessi jibqgħu disponibbli għal perjodu ddeterminat bi ftehim ma’ l-awtorità ta’ l-approvazzjoni jew mas-servizz tekniku. Dan il-perjodu ma jridx jeċċedi l-10 snin li jibdew jgħoddu miż-żmien meta l-produzzjoni tkun definittivament imwaqqfa.
               
            
                  7.2.
               
               
                  L-awtorità ta’ l-approvazzjoni jew is-servizz tekniku li tkun tat l-approvazzjoni tat-tip fi kwalunkwe ħin tista’ tivverifika l-metodi tal-kontroll tal-konformità applikati f’kull faċilità ta’ produzzjoni. Il-frekwenza normali ta’ dawn il-verifiki għandha tkun ta’ darba kull sentejn.
               
            8.   IL-PIENI GĦAN-NUQQAS TA’ KONFORMITÀ TAL-PRODUZZJONI
      8.1.   L-approvazzjoni mogħtija fir-rigward ta’ tip ta’ vettura skond dan ir-Regolament tista’ tiġi rtirata jekk ma jkunx hemm konformità mar-rekwiżit stabbilit fil-paragrafu 7.1. jew jekk il-vetturi tal-kampjun jonqsu milli jkunu konformi mar-rekwiżiti tal-paragrafu 6 ta’ dan ir-Regolament.
      8.2.   Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, minnufih għandha tinnotifika b’dan lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tkun konformi mal-mudell fl-Anness 1 għal dan ir-Regolament.
      9.   IL-MODIFIKAZZJONI U L-ESTENSJONI TA’ L-APPROVAZZJONI TAT-TIP TA’ VETTURA
      9.1.   Kull modifikazzjoni tat-tip ta’ vettura għandha tkun innotifikata lill-awtorità ta’ l-approvazzjoni li tkun tat l-approvazzjoni. L-awtorità ta’ l-approvazzjoni mbagħad tista’ jew:
      
                  9.1.1.
               
               
                  Tqis li mhux probabbli li l-modifikazzjonijiet li saru se jkollhom effett avvers apprezzabbli u li fi kwalunkwe każ il-vettura xorta hija konformi mar-rekwiżiti; jew
               
            
                  9.1.2.
               
               
                  Teħtieġ rapport tat-test ulterjuri mingħand is-servizz tekniku responsabbli mit-twettiq tat-testijiet.
               
            9.2.   Il-konferma jew l-estensjoni jew ir-rifjut ta’ l-approvazzjoni, fejn jiġu speċifikati l-bidliet, għandha tiġi kkomunikata lill-Partijiet għal dan ir-Regolament, permezz tal-proċedura speċifikata fil-paragrafu 4.3.
      9.3.   L-awtorità ta’ l-approvazzjoni li toħroġ l-estensjoni ta’ l-approvazzjoni għandha tassenja numru tas-serje għal estensjoni bħal din u għandha tinforma b’dan lill-Partijiet l-oħra għall-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 1 għal dan ir-Regolament.
      10.   PRODUZZJONI DEFINITTIVAMENT IMWAQQFA
      Jekk id-detentur ta’ l-approvazzjoni jieqaf għalkollox jimmanifattura tip ta’ vettura approvat skond dan ir-Regolament, għandu jinforma b’dan lill-awtorità li tat l-approvazzjoni. Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 1 għal dan ir-Regolament.
      11.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ L-APPROVAZZJONI U TAD-DIPARTIMENTI AMMINISTRATTIVI
      Il-Partijiet għall-Ftehim ta’ l-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet ta’ l-approvazzjoni u tad-dipartimenti amministrattivi li jagħtu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar ta’ l-approvazzjoni, maħruġa f’pajjiżi oħrajn.
      
         (1)  Kif ġew iddefiniti fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3) (TRANS/SC.1/WP.29/78/Rev.1).
      
         (2)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għal Serbja u Montenegro, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vakanti), 31 għall-Bożnja u Ħerzegovina, 32 għal-Latvja, 33 (vakanti), 34 għall-Bulgarija, 35 (vakanti), 36 għal-Litwanja, 37 għat-Turkija, 38 (vakanti), 39 għall-Ażerbajġan, 40 għall-eks-Repubblika Jugoslava tal-Maċedonja, 41 (vakanti), 42 għall-Komunità Ewropea (l-approvazzjonijiet jingħataw mill-Istati Membri tagħha billi jużaw is-simbolu ta’ l-ECE rispettiv tagħhom), 43 għall-Ġappun, 44 (vakanti), 45 għall-Awstralja, 46 għall-Ukrajna, 47 għall-Afrika t’Isfel, 48 għal New Zealand, 49 għal Ċipru, 50 għal Malta u 51 għar-Repubblika tal-Korea. In-numri sussegwenti għandhom jiġu assenjati lil pajjiżi oħrajn fl-ordni kronoloġiku li bih jirratifikaw jew jaderixxu mal-Ftehim li Jikkonċerna l-Adozzjoni ta’ Preskrizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq Vetturi bir-Roti u l-Kondizzjonijiet għar-Rikonoxximent Reċiproku ta’ l-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri li jiġu assenjati b’dan il-mod għandhom jiġu kkomunikati mis-Segratarju-Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (*)  50 għall-vetturi riġidi b’2 fusien sterzati jew aktar eskluż it-tagħmir self-tracking
      
      
         (**)  jew lokk sħiħa jekk ma jistax jinkiseb radju ta’ 12m.
      
         ANNESS 1
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn: Isem l-amministrazzjoni:
            li tikkonċerna: (2): APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RIFJUTATA
            APPROVAZZJONI RTIRATA
            PRODUZZJONI DEFINITTIVAMENT IMWAQQFA
            ta’ tip ta’ vettura fir-rigward tat-tagħmir ta’ l-istering skond ir-Regolament Nru 79
            Nru ta’ l-Approvazzjoni …
            Nru ta’ l-Estensjoni …
            1. L-isem kummerċjali jew it-trejdmark tal-vettura …
            2. It-tip ta’ vettura …
            3. L-isem u l-indirizz tal-manifattur …
            4. Jekk ikun applikabbli, l-isem u l-indirizz tar-rappreżentant tal-manifattur …
            5. Deskrizzjoni qasira tat-tagħmir ta’ l-istering …
            5.1 It-tip ta’ tagħmir ta’ l-istering …
            5.2 Il-kontroll ta’ l-istering …
            5.3 It-trażmissjoni ta’ l-istering …
            5.4 Ir-roti sterzati …
            5.5 Is-sors ta’ l-enerġija …
            6. Ir-riżultati ta-testijiet, il-karatteristiċi tal-vettura …
            6.1 L-isforz ta’ kkwartjar meħtieġ biex jinkiseb ċirku tat-tidwir b’radju ta’ 12 m b’sistema intatta u radju ta’ 20 m b’sistema f’kondizzjoni bil-ħsara …
            6.1.1 F’kondizzjonijiet normali …
            6.1.2 Wara ħsara fit-tagħmir speċjali …
            6.2 Testijiet oħrajn meħtieġa minn dan ir-Regolament … jgħaddi/ma jgħaddix (2)
            6.3 Ġiet ipprovduta dokumentazzjoni adegwata skond l-Anness 6 fir-rigward tal-partijiet tas-sistema ta’ l-istering li ġejjin: …
            7. Il-vettura tressqet għall-approvazzjoni fi …
            8. Is-servizz tekniku responsabbli mit-twettiq tat-testijiet ta’ l-approvazzjoni …
            9. Id-data tar-rapport maħruġ minn dak is-servizz …
            10. In-numru tar-rapport maħruġ minn dak is-servizz …
         
         
            
         Test ta 'immaġni
         
            11. Approvazzjoni mogħtija/estiża/irrifjutata/irtirata (2) …
            12. Il-pożizzjoni tal-marka ta’ l-approvazzjoni fuq il-vettura …
            13. Post …
            14. Data …
            15. Firma …
            16. Annessa ma’ din il-komunikazzjoni hemm lista ta’ dokumenti fil-fajl ta’ l-approvazzjoni ddepożitat mas-servizzi amministrattivi li taw l-approvazzjoni u li jista’ jinkiseb jekk issir talba għalih.
            (1) Numru li jiddistingwi l-pajjiż li ta/estenda/rrifjuta/irtira l-approvazzjoni (ara d-dispożizzjonijiet ta’ l-approvazzjoni fir-Regolament).
            (2) Aqta’ barra dak li ma japplikax.
         
      
      
         ANNESS 2
         L-ARRANĠAMENTI TAL-MARKI TA’ L-APPROVAZZJONI
         MUDELL A
         (Ara l-paragrafu 4.4. ta’ dan ir-Regolament)
         
            
         Il-marka ta’ l-approvazzjoni t’hawn fuq imwaħħla fuq vettura turi li t-tip ta’ vettura kkonċernat, fir-rigward tat-tagħmir ta’ l-istering, ġie approvat fl-Olanda (E4) skond ir-Regolament Nru 79 bin-Nru ta’ l-Approvazzjoni 012439. In-numru ta’ l-approvazzjoni jindika li l-approvazzjoni ngħatat skond ir-rekwiżiti tar-Regolament Nru 79 li jinkorpora s-serje 01 ta’ emendi.
         MUDELL B
         (Ara l-paragrafu 4.5. ta’ dan ir-Regolament)
         
            
         Il-marka ta’ l-approvazzjoni t’hawn fuq imwaħħla fuq vettura turi li t-tip ta’ vettura kkonċernat ġie approvat fl-Olanda (E4) skond ir-Regolamenti Nri 79 u 31 (1). In-numri ta’ l-approvazzjoni jindikaw li, fid-dati meta ngħataw l-approvazzjonijiet rispettivi, ir-Regolament Nru 79 kien jinkorpora s-serje 01 ta’ emendi u r-Regolament Nru 31 kien jinkludi s-serje 01 ta’ emendi.
         
            (1)  It-tieni numru huwa mogħti biss bħala eżempju.
      
      
         ANNESS 3
         Ir-rendiment ta’ l-ibbrejkjar għall-vetturi li jużaw l-istess sors ta’ enerġija biex ifornu lit-tagħmir ta’ l-istering u lill-apparat ta’ l-ibbrejkjar
         
                  
                     1.
                  
                  
                     Għat-testijiet imwettqa skond dan l-anness għandhom jiġu sodisfatti l-kondizzjonijiet tal-vettura li ġejjin:
                     
                                 1.1.
                              
                              
                                 Il-vettura għandha tkun mgħobbija sal-massa massima teknikament permissibbli tagħha imqassma bejn il-fusien kif ġie ddikjarat mill-manifattur tal-vettura. Fejn jiġu pprovduti diversi arranġamenti tal-massa fuq il-fusien, id-distribuzzjoni tal-massa massima bejn il-fusien għandha tkun tali li l-massa fuq kull fus tkun proporzjonata għall-massa massima permissibbli għal kull fus. Fil-każ ta’ tratturi għal semi-trejlers, il-massa tista’ tiġi ppożizzjonata mill-ġdid bejn wieħed u ieħor fin-nofs bejn il-pożizzjoni tal-kingpin (pinn oħxon użat bħala pern) li tirriżulta mill-kondizzjonijiet tat-tagħbija t’aktar ’il fuq u l-linja ċentrali tal-fus(fusien) ta’ wara.
                              
                           
                                 1.2.
                              
                              
                                 It-tajers għandhom ikunu minfuħa sal-pressjoni tan-nefħa kiesħa preskritta għall-massa biex tinġarr mit-tajers meta l-vettura tkun wieqfa.
                              
                           
                                 1.3.
                              
                              
                                 Qabel ma jibdew it-testijiet, il-brejkijiet għandhom ikunu kesħin, jiġifieri, b’temperatura tal-wiċċ tad-disk jew tat-tanbur ta’ barra tal-brejk ta’ inqas minn 100 °C.
                              
                           
               
                  
                     2.
                  
                  
                     Jekk ikun hemm ħsara fis-sors ta’ l-enerġija, ir-rendiment ta’ l-ibbrejkjar ta’ servizz ma’ l-ewwel applikazzjoni tal-brejkijiet għandha tilħaq il-valuri mogħtija fit-tabella t’hawn taħt.
                     
                                 Kategorija
                              
                              
                                 V (km/h)
                              
                              
                                 m/s2
                                 
                              
                              
                                 FdaN
                              
                           
                                 M1
                                 
                              
                              
                                 80 
                              
                              
                                 5,8 
                              
                              
                                 50 
                              
                           
                                 M2 u M3
                                 
                              
                              
                                 60 
                              
                              
                                 5,0 
                              
                              
                                 70 
                              
                           
                                 N1
                                 
                              
                              
                                 80 
                              
                              
                                 5,0 
                              
                              
                                 70 
                              
                           
                                 N2 u N3
                                 
                              
                              
                                 60 
                              
                              
                                 5,0 
                              
                              
                                 70 
                              
                           
               
                  
                     3.
                  
                  
                     Wara kwalunkwe ħsara fit-tagħmir ta’ l-istering, jew fil-provvista ta’ l-enerġija, għandu jkun possibbli wara tmien attwazzjonijiet full stroke tal-kontroll tal-brejk ta’ servizz, li mad-disa’ applikazzjoni, jintlaħaq għallinqas ir-rendiment preskritt għas-sistema sekondarja (ta’ emerġenza) ta’ l-ibbrejkjar (ara t-tabella t’aktar ’l isfel).
                     Fil-każ fejn rendiment sekondarju li jeħtieġ l-użu ta’ enerġija maħżuna jintlaħaq minn kontroll separat, xorta għandu jkun possibbli wara tmien attwazzjonijiet full stroke tal-kontroll tal-brejk ta’ servizz li, mad-disa’ applikazzjoni, jintlaħaq ir-rendiment residwali (ara t-tabella t’hawn taħt).
                     L-effiċjenza sekondarja u residwali
                     
                                 Kategorija
                              
                              
                                 V km/h
                              
                              
                                 Ibbrejkjar sekondarju m/s2
                                 
                              
                              
                                 Ibbrejkjar residwali m/s2
                                 
                              
                           
                                 M1
                                 
                              
                              
                                 80 
                              
                              
                                 2,9 
                              
                              
                                 1,7 
                              
                           
                                 M2
                                 
                              
                              
                                 60 
                              
                              
                                 2,5 
                              
                              
                                 1,5 
                              
                           
                                 M3
                                 
                              
                              
                                 60 
                              
                              
                                 2,5 
                              
                              
                                 1,5 
                              
                           
                                 N1
                                 
                              
                              
                                 70 
                              
                              
                                 2,2 
                              
                              
                                 1,3 
                              
                           
                                 N2
                                 
                              
                              
                                 50 
                              
                              
                                 2,2 
                              
                              
                                 1,3 
                              
                           
                                 N3
                                 
                              
                              
                                 40 
                              
                              
                                 2,2 
                              
                              
                                 1,3 
                              
                           
               
      
         ANNESS 4
         Id-dispożizzjonijiet addizzjonali għall-vetturi mgħammra bl-ase
         1.   ID-DISPOŻIZZJONIJIET ĠENERALI
         Il-vetturi mgħammra b’tagħmir awżiljarju ta’ l-istering (ASE - auxiliary steering equipment), minbarra r-rekwiżiti mogħtija fil-parti ewlenija ta’ dan ir-Regolament, għandhom ukoll ikunu konformi mad-dispożizzjonijiet ta’ dan l-Anness.
         2.   ID-DISPOŻIZJONIJIET SPEĊIFIĊI
         2.1.   It-trażmissjoni
         2.1.1.   It-trażmissjonijiet mekkaniċi ta’ l-istering
         Japplika l-paragrafu 5.3.1.1. ta’ dan ir-Regolament.
         2.1.2.   It-trażmissjonijiet idrawliċi ta’ l-istering
         It-trażmissjoni idrawlika ta’ l-istering trid tkun imħarsa milli teċċedi l-pressjoni tas-servizz massima permessa T.
         2.1.3.   It-trażmissjonijiet elettriċi ta’ l-istering
         It-trażmissjoni elettrika ta’ l-istering trid tkun imħarsa minn provvista eċċessiva ta’ l-enerġija.
         2.1.4.   Kombinazzjoni ta’ trażmissjonijiet ta’ l-istering
         Kombinazzjoni ta’ trażmissjonijiet mekkaniċi, idrawliċi, u elettriċi għandha tkun konformi mar-rekwiżiti speċifikati fil-paragrafi 2.1.1., 2.1.2. u 2.1.3. ta’ hawn fuq.
         2.2.   Ir-rekwiżiti ta’ l-ittestjar għal ħsara
         2.2.1.   Jekk kwalunkwe parti mill-ASE (ħlief il-partijiet li ma jitqiesx li huma suxxettibbli għal ħsarat, kif ġie speċifikat fil-paragrafu 5.3.1.1. ta’ dan ir-Regolament) taħdem ħażin jew ikollha xi ħsara, dan m’għandux jirriżulta f’bidla sinifikanti f’daqqa fl-imġiba tal-vettura u xorta għandhom jiġu sodisfatti r-rekwiżiti rilevanti tal-paragrafu 6 ta’ dan ir-Regolament. Barra minn dan, irid ikun possibbli li l-vettura tiġi kkontrollata mingħajr korrezzjoni mhux normali ta’ l-istering. Dan għandu jiġi vverifikat bit-testijiet li ġejjin:
         2.2.1.1.   It-test ċirkolari:
         Il-vettura għandha tinsaq f’ċirku tat-test b’radju ta’ “R” m u b’veloċità ta’ “v” km/h li jikkorrispondu għall-kategorija tagħha u għall-valuri mogħtija fit-tabella t’hawn taħt:
         
                     Kategorija tal-vettura
                  
                  
                     R (3)
                     
                  
                  
                     V (1)
                         (2)
                     
                  
               
                     M1 u N1
                     
                  
                  
                     100 
                  
                  
                     80 
                  
               
                     M2 u N2
                     
                  
                  
                     50 
                  
                  
                     50 
                  
               
                     M3 u N3
                     
                  
                  
                     50 
                  
                  
                     45 
                  
               Il-ħsara għandha tiġi introdotta meta tkun intlaħqet il-veloċità speċifikata tat-test. It-test għandu jinkludi sewqan f’dawran lemini, u f’dawran xellugi.
         2.2.1.2.   It-test għaddieni
         2.2.1.2.1.   Sakemm jiġu miftiehma l-proċeduri uniformi tat-test, il-manifattur tal-vettura għandu jipprovdi lis-servizzi tekniċi bil-proċeduri tat-test tagħhom u r-riżultati għall-imġiba għaddenija tal-vettura fil-każ ta’ ħsara.
         2.3.   Is-sinjali ta’ twissija fil-każ ta’ ħsara
         2.3.1.   Ħlief għall-partijiet ta’ l-ASE li ma jitqisux suxxettibbli għal ħsarat, kif ġie speċifikat fil-paragrafu 5.3.1.1. ta’ dan ir-Regolament, il-ħsara fl-ASE li ġejja għandha tinġieb b’mod ċar għall-attenzjoni tas-sewwieq.
         
                     2.3.1.1.
                  
                  
                     Qtugħ ġenerali tal-kontroll elettriku jew idrawliku ta’ l-ASE.
                  
               
                     2.3.1.2.
                  
                  
                     Ħsara fil-provvista ta’ l-enerġija ta’ l-ASE.
                  
               
                     2.3.1.3.
                  
                  
                     Qasma fil-wajers esterni tal-kontroll elettriku jekk ikun imwaħħal.
                  
               
            (1)  Jekk l-ASE ikun f’pożizzjoni mekkanikament illokkjata f’din il-veloċità speċifikata, fejn is-sistema tkun qed tiffunzjona, il-veloċità tat-test għandha tiġi mmodifikata biex tikkorrispondi għall-veloċità massima. Il-veloċità massima tfisser il-veloċità meta l-ASE isir illokkjat b’5 km/h imnaqqsa.
         
            (2)  Jekk il-karatteristiċi dimensjonali tal-vettura jimplikaw riskju li tinqaleb, il-manifattur għandu jipprovdi lis-Servizz Tekniku data ta’ simulazzjoni ta’ l-imġiba li turi veloċità massima sikura aktar baxxa biex isir it-test. Imbagħad is-Servizz Tekniku se jagħżel din il-veloċità tat-test.
         
            (3)  Jekk, minħabba l-konfigurazzjoni tas-sit tat-test, il-valuri tar-radji ma jistgħux jiġu osservati, it-testijiet jistgħu jitwettqu fuq mogħdijiet b’radji oħrajn, (varjazzjoni massima: ± 25 fil-mija) sakemm il-veloċità tiġi varjata sabiex tinkiseb l-aċċelerazzjoni trasversali li tirriżulta mir-radju u mill-veloċità indikati fit-tabella għall-kategorija partikolari tal-vettura.
      
      
         ANNESS 5
         Id-dispożizzjonijiet għat-trejlers li jkollhom trażmissjonijiet idrawliċi ta’ l-istering
         1.   ID-DISPOŻIZZJONIJIET ĠENERALI
         Il-vetturi mgħammra bi trażmissjoni idrawlika ta’ l-istering, minbarra r-rekwiżiti mogħtija fil-parti ewlenija ta’ dan ir-Regolament, għandhom ikunu wkoll konformi mad-dispożizzjonijiet ta’ dan l-Anness.
         2.   ID-DISPOŻIZZJONIJIET SPEĊIFIĊI
         2.1.   Ir-rendiment tal-linji idrawliċi u ta’ l-assemblaġġi tal-pajpijiet:
         2.1.1.   il-linji idrawliċi tat-trażmissjoni idrawlika għandhom ikunu kapaċi għal pressjoni ta’ faqgħa ta’ għallinqas erba’ darbiet il-pressjoni massima normali ta’ servizz (T) speċifikata mill-manifattur tal-vettura. L-assemblaġġi tal-pajpijiet għandhom ikunu konformi ma’ l-Istandards ta’ l-ISO 1402:1994, 6605:1986 u 7751:1991.
         2.2.   F’sistemi li jiddependu minn provvista ta’ l-enerġija:
         2.2.1.   il-provvista ta’ l-enerġija trid tkun imħarsa minn pressjoni eċċessiva b’valv li jillimita l-pressjoni li taħdem fil-pressjoni T.
         2.3.   Il-ħarsien tat-trażmissjoni ta’ l-istering:
         2.3.1.   it-trażmissjoni ta’ l-istering trid tkun imħarsa minn pressjoni eċċessiva b’valv li jillimita l-pressjoni li taħdem fi pressjoni ta’ bejn 1.5 T u 2.2 T.
      
      
         ANNESS 6
         Ir-rekwiżiti speċjali li għandhom jiġu applikati għall-aspetti tas-sikurezza ta’ sistemi komplessi ta’ kontroll elettroniku tal-vettura
         1.   ĠENERALI
         Dan l-Anness jiddefinixxi r-rekwiżiti speċjali għad-dokumentazzjoni, għall-istrateġija tal-ħsarat u għall-verifika fir-rigward ta’ l-aspetti tas-sikurezza tas-Sistemi Komplessi ta’ Kontroll Elettroniku tal-Vettura (il-paragrafu 2.3. t’aktar ’l isfel) safejn huwa kkonċernat dan ir-Regolament.
         Dan l-Anness jista’ jissemma wkoll, b’paragrafi speċjali f’dan ir-Regolament, għal funzjonijiet relatati mas-sikurezza li jiġu kkontrollati minn sistema(i) elettronika(ċi).
         Dan l-Anness ma jispeċifikax il-kriterji tar-rendiment għal “Is-Sistema” iżda jkopri l-metodoloġija applikata għall-proċess tad-disinn u għall-informazzjoni li trid tiġi żvelata lis-servizz tekniiku, għal skopijiet ta’ l-approvazzjoni tat-tip.
         Din l-informazzjoni għandha turi li “Is-Sistema” tirrispetta, f’kondizzjonijiet normali u ta’ ħsara, ir-rekwiżiti xierqa kollha tar-rendiment li ġew speċifikati band’oħra f’dan ir-Regolament.
         2.   ID-DEFINIZZJONIJIET
         Għall-iskopijiet ta’ dan l-Anness,
         
                     2.1.
                  
                  
                     Il-“kunċett tas-sikurezza” huwa deskrizzjoni tal-miżuri ddisinjati fis-sistema, pereżempju fl-unitajiet elettroniċi, sabiex tiġi indirizzata l-integrità tas-sistema u b’hekk ikun żgurat tħaddim sikur anki fil-każ ta’ ħsara elettrika. Il-possibbiltà li l-vettura taqa’ għal ħidma parzjali jew saħansitra għal sistema ta’ appoġġ għall-funzjonijiet vitali tal-vettura tista’ tkun parti mill-kunċett tas-sikurezza.
                  
               
                     2.2.
                  
                  
                     “Sistema ta’ kontroll elettroniku” tfisser kombinazzjoni ta’ unitajiet, iddisinjati biex jikkooperaw fil-produzzjoni tal-funzjoni ddikjarata tal-kontroll tal-vettura bl-ipproċessar elettroniku tad-data. Sistemi bħal dawn, ta’ spiss ikkontrollati minn softwer, jinbnew minn komponenti funzjonali distinti bħal sensuri, unitajiet ta’ kontroll elettroniku u attwaturi u jkunu kkollegati b’konnessjonijiet tat-trażmissjoni. Jistgħu jinkludu elementi mekkaniċi, elettro-pnewmatiċi jew elettro-idrawliċi. “Is-Sistema”, kif qed tissejjaħ hawnhekk hija dik, li għaliha qed tiġi mfittxija l-approvazzjoni tat-tip.
                  
               
                     2.3.
                  
                  
                     “Sistemi komplessi ta’ kontroll elettroniku tal-vettura” huma dawk is-sistemi ta’ kontroll elettroniku li huma soġġetti għal ġerarkija ta’ kontroll fejn funzjoni kkontrollata tista’ tinqabeż minn sistema/funzjoni ta’ livell ogħla ta’ kontroll elettroniku.
                     Funzjoni li tinqabeż issir parti mis-sistema komplessa.
                  
               
                     2.4.
                  
                  
                     Sistemi/funzjonijiet ta’ “kontroll ta’ livell ogħla” huma dawk li jużaw proviżjonijiet addizzjonali ta’ pproċessar u/jew ta’ perċezzjoni biex jimmodifikaw l-imġiba tal-vettura billi jikkmandaw varjazzjonijiet fil-funzjoni(jiet) normali tas-sistema ta’ kontroll tal-vettura.
                     Dan jippermetti li s-sistemi komplessi awtomatikament ibiddlu l-għanijiet tagħhom bi prijorità li tiddependi fuq iċ-ċirkostanzi pperċepiti.
                  
               
                     2.5.
                  
                  
                     L-“unitajiet” huma l-iżgħar diviżjonijiet tal-komponenti tas-sistema li se jitqiesu f’dan l-Anness, peress li dawn il-kombinazzjonijiet ta’ komponenti se jiġu ttrattati bħala entitajiet waħdanin għal skopijiet ta’ identifikazzjoni, analiżi jew sostituzzjoni.
                  
               
                     2.6.
                  
                  
                     Il-“konnessjonijiet tat-trażmissjoni” huma l-mezzi li jintużaw biex jiġu interkonnessi l-unitajiet imqassma sabiex jitwasslu sinjali, data operattiva jew provvista ta’ l-enerġija.
                     Ġeneralment, dan it-tagħmir ikun elettriku iżda, f’xi parti minnu, jista’ jkun mekkaniku, pnewmatiku jew idrawliku.
                  
               
                     2.7.
                  
                  
                     “Firxa ta’ kontroll” tirreferi għall-varjabbli ta’ l-output u tiddefinixxi l-firxa li fuqha s-sistema x’aktarx li teżerċita kontroll.
                  
               
                     2.8.
                  
                  
                     Il-“konfini ta’ ħidma funzjonali” tiddefinixxi l-konfini tal-limiti fiżiċi esterni li fihom is-sistema tista’ żżomm kontroll.
                  
               3.   ID-DOKUMENTAZZJONI
         3.1.   Ir-rekwiżiti
         Il-manifattur għandu jipprovdi pakkett ta’ dokumentazzjoni li jagħti aċċess għad-disinn bażiku ta’ “Is-Sistema” u l-mezzi li bihom hija konnessa ma’ sistemi oħrajn tal-vettura jew li permezz tagħhom tikkontrolla direttament lill-varjabbli ta’ l-output.
         Għandhom jiġu spjegati l-funzjoni(jiet) ta’ “Is-Sistema” u l-kunċett tas-sikurezza, kif ġew stabbiliti mill-manifattur.
         Id-dokumentazzjoni għandha tkun qasira, iżda għandha tipprovdi evidenza li d-disinn u l-iżvilupp kellhom il-benefiċċju ta’ kompetenza mill-oqsma kollha tas-sistema li jkunu involuti.
         Għal spezzjonijiet tekniċi perjodiċi, id-dokumentazzjoni għandha tiddeskrivi kif l-istatus operattiv kurrenti ta’ “Is-Sistema” jista’ jiġi kkontrollat.
         3.1.1.   Id-dokumentazzjoni għandha tkun disponibbli f’żewġ partijiet:
         
                     (a)
                  
                  
                     Il-pakkett tad-dokumentazzjoni formali għall-approvazzjoni, li jkun fih il-materjal elenkat fil-paragrafu 3 (ħlief dak tal-paragrafu 3.4.4.) li għandu jkun ipprovdut lis-servizz tekniku meta titressaq l-applikazzjoni għall-approvazzjoni tat-tip. Dan se jitqies bħala r-referenza bażika għall-proċess ta’ verifika stabbilit fil-paragrafu 4 ta’ dan l-Anness.
                  
               
                     (b)
                  
                  
                     Materjal addizzjonali u data ta’ analiżi tal-paragrafu 3.4.4. li għandhom jinżammu mill-manifattur, iżda għandhom ikunu disponibbli għal spezzjoni fi żmien l-approvazzjoni tat-tip.
                  
               3.2.   Deskrizzjoni tal-funzjonijiet ta’ “Is-Sistema”
         Għandha tiġi pprovduta deskrizzjoni li tagħti spjegazzjoni sempliċi tal-funzjonijiet kollha ta’ kontroll ta’ “Is-Sistema” u tal-metodi li ntużaw sabiex jintlaħqu l-għanijiet, inkluża dikjarazzjoni tal-mekkaniżmu(i) li permezz tiegħu(tagħhom) jiġi eżerċitat il-kontroll.
         3.2.1.   Għandha tkun ipprovduta lista tal-varjabbli ta’ l-input u dawk ipperċepiti kollha u għandha tiġi ddefinita l-firxa ta’ ħidma tagħhom.
         3.2.2.   Għandha tkun ipprovduta lista tal-varjabbli ta’ l-output kollha li jiġu kkontrollati minn “Is-Sistema” u, f’kull każ, għandha tingħata indikazzjoni ta’ jekk il-kontroll huwiex dirett jew permezz ta’ sistema oħra tal-vettura. Għandha tiġi ddefinita l-firxa ta’ kontroll (il-paragrafu 2.7.) eżerċitata fuq kull varjabbli bħal dawn.
         3.2.3.   Fejn ikun xieraq għar-rendiment tas-sistema, għandhom jiġu ddikjarati l-limiti li jiddefinixxu l-konfini tal-ħidma funzjonali (il-paragrafu 2.8.).
         3.3.   L-arranġament u l-iskematiċi tas-sistema
         3.3.1.   Inventarju tal-komponenti.
         Għandha tkun ipprovduta lista li tiġbor flimkien l-unitajiet kollha ta’ “Is-Sistema” u li ssemmi s-sistemi l-oħra tal-vettura li huma meħtieġa sabiex tintlaħaq il-funzjoni ta’ kontroll in kwistjoni.
         Għandha tkun ipprovduta dijagramma skematika ġenerali li turi dawn l-unitajiet f’kombinazzjoni fejn kemm id-distribuzzjoni tat-tagħmir kif ukoll l-interkonnessjonijiet għandhom jiġu ċċarati.
         3.3.2.   Il-funzjonijiet ta’ l-unitajiet
         Il-funzjoni ta’ kull unità ta’ “Is-Sistema” għandha tkun deskritta fil-qosor u għandhom jintwerew is-sinjali li jikkonnettjawha ma’ unitajiet oħrajn jew ma’ sistemi oħrajn tal-vettura. Dan jista’ jkun ipprovdut permezz ta’ dijagramma blokka ttikkettjata jew dijagramma skematika oħra, jew b’deskrizzjoni mgħejjuna minn dijagramma bħal din.
         3.3.3.   L-interkonnessjonijiet
         L-interkonnessjonijiet fi “Is-Sistema” għandhom jintwerew permezz ta’ dijagramma taċ-ċirkwiti għall-konnessjonijiet elettriċi tat-trażmissjoni, minn dijagramma tal-pajpijiet għat-tagħmir tat-trażmissjoni pnewmatika jew idrawlika u minn arranġament dijagrammatiku ssemplifikat għall-konnessjonijiet mekkaniċi.
         3.3.4.   Il-fluss tas-sinjali u l-prijoritajiet
         Għandu jkun hemm korrispondenza ċara bejn dawn il-konnessjonijiet tat-trażmissjoni u s-sinjali ttrasportati bejn l-unitajiet.
         Il-prijoritajiet tas-sinjali fuq mogħdijiet moltepliċi tad-data għandhom jiġu ddikjarati kulfejn il-prijorità tista’ tkun kwistjoni li taffettwa r-rendiment jew is-sikurezza safejn huwa kkonċernat dan ir-Regolament.
         3.3.5.   L-identifikazzjoni ta’ l-unitajiet
         Kull unità għandha tkun identifikabbli b’mod ċar u mhux ambigwu (eż. b’immarkar għall-ħardwer u b’immarkar jew b’output tas-softwer għall-kontenut tas-softwer) biex tkun ipprovduta assoċjazzjoni korrispondenti tal-ħardwer u tad-dokumentazzjoni.
         Fejn il-funzjonijiet jiġu kkombinati f’unità waħda jew tabilħaqq f’kompjuter wieħed, iżda jintwerew fi blokki moltepliċi fid-dijagramma blokka għal skopijiet ta’ ċarezza u ta’ faċilità ta’ spjegazzjoni, għandu jintuża biss mmarkar wieħed għall-identifikazzjoni tal-ħardwer.
         Bl-użu ta’ din l-identifikazzjoni, il-manifattur għandu jafferma li t-tagħmir ipprovdut huwa konformi mad-dokument korrispondenti.
         3.3.5.1.   L-identifikazzjoni tiddefinixxi l-verżjoni tal-ħardwer u tas-softwer u, fejn ta’ l-aħħar jinbidel b’tali mod li jbiddel il-funzjoni ta’ l-unità safejn huwa kkonċernat dan ir-Regolament, din l-identifikazzjoni għandha titbiddel ukoll.
         3.4.   Il-kunċett tas-sikurezza tal-manifattur
         3.4.1.   Il-manifattur għandu jipprovdi dikjarazzjoni li tafferma li l-istrateġija magħżula biex jintlaħqu l-għanijiet ta’ “Is-Sistema”, f’kondizzjonijiet mhux ta’ ħsara, mhix se tippreġudika l-ħidma sikura tas-sistemi li huma soġġetti għall-preskrizzjonijiet ta’ dan ir-Regolament.
         3.4.2.   Fir-rigward tas-softwer użat fi “Is-Sistema”, għandha tiġi spjegata l-arkittettura ġenerali u għandhom jiġu identifikati l-metodi u l-għodod tad-disinn li ntużaw. Il-manifattur għandu jkun ippreparat, jekk ikun meħtieġ, li juri parti mill-evidenza tal-mezzi li bihom iddetermina r-realizzazzjoni tal-loġika tas-sistema, matul il-proċess tad-disinn u ta’ l-iżvilupp.
         3.4.3.   Il-Manifattur għandu jipprovdi lill-awtoritajiet tekniċi bi spjegazzjoni tad-dispożizzjonijiet tad-disinn mibnija fi “Is-Sistema” sabiex tiġi ġġenerata ħidma sikura f’kondizzjonijiet ta’ ħsara. Dispożizzjonijiet possibbli tad-disinn għal ħsara fi “Is-Sistema” pereżempju huma:
         
                     (a)
                  
                  
                     Il-vettura taqa’ għal ħidma fejn tintuża sistema parzjali.
                  
               
                     (b)
                  
                  
                     Bidla għal sistema separata ta’ appoġġ.
                  
               
                     (ċ)
                  
                  
                     It-tneħħija tal-funzjoni ta’ livell għoli.
                  
               Fil-każ ta’ ħsara, is-sewwieq għandu jiġi mwissi, pereżempju b’sinjal ta’ twissija jew b’wirja ta’ messaġġ. Meta s-sistema ma tkunx deattivata mis-sewwieq, eż. billi s-swiċċ ta’ l-ignixin (ħidma) “jintefa”, jew billi tintefa dik il-funzjoni partikolari jekk ikun ipprovdut swiċċ speċjali għal dak l-iskop, it-twissija għandha tkun preżenti sakemm tippersisti l-kondizzjoni ta’ ħsara.
         3.4.3.1.   Jekk, f’ċerti kondizzjonijiet ta’ ħsara, il-provvista magħżula tagħżel modalità ta’ rendiment parzjali, allura dawn il-kondizzjonijiet għandhom jiġu ddikjarati u l-limiti ta’ l-effettività li jirriżultaw għandhom jiġu ddefiniti.
         3.4.3.2.   Jekk il-provvista magħżula tagħżel mezz sekondarju (ta’ appoġġ) biex tirrealizza l-għan tas-sistema ta’ kontroll tal-vettura, il-prinċipji tal-mekkaniżmu tal-bidla, il-loġika u l-livell tat-tagħmir addizzjonali li jaħdem f’każ ta’ ħsara u kwalunkwe karatteristika ta’ kontroll interna ta’ appoġġ għandhom jiġu spjegati u l-limiti ta’ l-effettività ta’ appoġġ li jirriżultaw għandhom għandhom jiġu ddefiniti.
         3.4.3.3.   Jekk il-provvista magħżula tagħżel it-tneħħija tal-Funzjoni ta’ Livell Ogħla, is-sinjali ta’ kontroll ta’ l-output korrispondenti assoċjati ma’ din il-funzjoni għandhom jiġu inibiti, u b’tali mod li jiġi limitat id-disturb ta’ tranżizzjoni.
         3.4.4.   Id-dokumentazzjoni għandha tkun appoġġjata minn analiżi li turi, f’termini ġenerali, kif se ġġib ruħha s-sistema meta sseħħ kwalunkwe waħda mill-ħsarat speċifikati li se jkollha effett fuq ir-rendiment jew fuq is-sikurezza tal-kontroll tal-vettura.
         Dan jista’ jkun ibbażat fuq Analiżi tal-Modalità u ta’ l-Effett tal-Ħsara (FMEA - Failure Mode and Effect Analysis), u Analiżi ta’ l-Oriġini tal-Ħsara (FTA - Fault Tree Analysis) jew kwalunkwe proċess simili adattat għal konsiderazzjonijiet tas-sikurezza tas-sistema.
         Il-metodu(i) analitiku(ċi) magħżul(a) għandu(hom) jiġi(u) stabbilit(i) u miżmum(a) mill-Manifattur u għandu(hom) ikun(u) disponibbli għal spezzjoni mis-servizz tekniku fi żmien l-approvazzjoni tat-tip.
         3.4.4.1.   Din id-dokumentazzjoni għandha telenka wieħed wieħed il-parametri li qed jiġu mmonitorjati u għandha tistabbilixxi, għal kull kondizzjoni ta’ ħsara tat-tip iddefinit fil-paragrafu 3.4.4. ta’ dan l-Anness, is-sinjal ta’ twissija li għandu jingħata lis-sewwieq u/jew lill-persunal tas-servis/ta’ l-ispezzjoni teknika.
         4.   IL-VERIFIKA U T-TEST
         4.1.   Il-ħidma funzjonali ta’ “Is-Sistema”, kif ġie stabbilit fid-dokumenti meħtieġa fil-paragrafu 3, għandha tiġi ttestjata kif ġej:
         4.1.1.   Il-verifika tal-funzjoni ta’ “Is-Sistema”
         Bħala l-mezz biex ikunu stabbiliti l-livelli operattivi normali, il-verifika tar-rendiment tas-sistema tal-vettura f’kondizzjonijiet mhux ta’ ħsara għandha titwettaq skond l-ispeċifikazzjoni tal-livell ta’ referenza bażiku tal-manifattur sakemm dan ma jkunx soġġett għal test ta’ rendiment speċifikat bħala parti mill-proċedura ta’ l-approvazzjoni ta’ dan ir-Regolament jew ta’ Regolament ieħor.
         4.1.2.   Il-verifika tal-kunċett tas-sikurezza tal-paragrafu 3.4.
         Ir-reazzjoni ta’ “Is-Sistema”, fid-diskrezzjoni ta’ l-awtorità ta’ l-approvazzjoni tat-tip, għandha tiġi kkontrollata taħt kondizzjoni ta’ ħsara fi kwalunkwe unità individwali bl-applikazzjoni ta' sinjali ta’ output li jikkorrispondu għal unitajiet elettriċi jew għal elementi mekkaniċi sabiex jiġu simulati l-effetti ta’ ħsarat interni fl-unità.
         4.1.2.1.   Ir-riżultati tal-verifika għandhom jikkorrispondu mat-taqsira ddokumentata ta’ l-analiżi tal-ħsarat, sa livell ta’ effett globali b'mod li jiġi kkonfermat li l-kunċett u l-eżekuzzjoni tas-sikurezza jkunu adegwati.